Srbiji preporuka za status kandidata, pregovori uslovljeni Kosovom | EurActiv Srbija\nSrbiji preporuka za status kandidata, pregovori uslovljeni Kosovom\nEvropska komisija je 12. oktobra predložila da se Srbiji odobri status kandidata za prijem u Evropsku uniju jer je zaključila da je "Srbija za to spremna", ali je stavila do znanja da će Srbija biti spremna za početak pregovora o članstvu "čim dođe do valjanog napretka" u dijalogu Beograd-Priština. To se navodi u sažetku Mišljenja o spremnosti Srbije za kandidaturu za članstvo u EU, koje je danas objavila Evropska komisija.\nJedan visoki zvaničnik Evropske komisije je dopisniku agencije Beta podrobnije obrazložio da to znači da "Evropska komisija predlaže da Srbija dobije status kandidata za članstvo u EU, uz razumevanje da će biti obnovljen dijalog s Kosovom i u dobroj veri primenjeni dosadašnji dogovori u dijalogu".\nVisoki funkcioner EK je dodao da je "datum početka pregovora praktično isključivo vezan za napredak u dijalogu i opipljive korake u sređivanju stanja na severu Kosova". Evropska komisija će, po njegovim rečima, "o tome obaveštavati Savet ministara EU koji u svakoj fazi može dati zaključak o ispunjavanju tih uslova i mogućem pokretanju pregovora" o članstvu s Beogradom.\nU dokumentu EK se dodaje da se "posle prvih rezultata u dijalogu s Kosovom, očekuje da se Srbija ponovo uključi i glatko sprovede dosadašnje dogovore". "Srbija će morati da ostvari dalji značajan napredak u odnosima s Kosovom, i pragmatično i održivo primeni rešenja koja će olakšati život ljudi", navodi Komisija.\nKljučni zakoni saglasni sa evropskim standardima su doneti proteklih meseci u oblastima izbornog sistema, finansiranje političkih stranaka i odnosa parlamenta i nezavisnih nadzornih tela. Takođe se ističe da je "pokrenuta dalekosežna reforma pravosuđa", a u toku je postupak otklanjanja ranijih nedostataka u imenovanju sudija i tužilaca.\n"Celokupan je zakonski i institucionalni okvir, uključujući borbu protiv korupcije i organizovanog kriminala, gde su ostvareni početni rezultati", kaže EK i ukazuje na "niz manjkavosti u primeni tog zakonskog okvira", pa u toj oblasti Srbija mora da uloži napore".\n"Niz strukturnih slabosti, međutim, i dalje postoje u Srbiji, što mora biti srednjoročno otklonjeno uz pritisak konkurencije i tržišnih snaga unutar Unije", piše u tekstu. Komisija, pored ostalog, primećuje da je 2011. godine ponovo počeo da raste priliv direktnih stranih investicija u Srbiju, iako je "poslovni ambijent skučen zbog neizvesnosti".\nAutor: Dragan Blagojević, dopisnik Bete u Br\n: Srbiji preporuka za status kandidata, datum pregovora moguć uslovno\n: Vlada treba da lobira da dobije više novca od EU


Linta: Aktivno se boriti protiv negiranja genocida nad Јevrejima i Srbima\n27/01/2022 | 14:22 | Autor: SRNA\nPredsjednik Saveza Srba iz regiona Miodrag Linta poručio je povodom Međunarodnog dana sjećanja na žrtve Holokausta da se srpski narod uvijek sjeća tragične sudbine dva naroda, koja ih je još više povezala kako se zlo biblijskih razmjera ne bi više ponovilo.\n- Sudbina koju su nacisti i njihovi saveznici namijenili Srbima i Јevrejima na ovim prostorima bila je vrlo slična, a to je potpuno istrebljenje i uništenje. Paralelno sa uništavanjem jevrejskog naroda u Evropi, srpski narod je doživio nepojmljivi genocid u Nezavisnoj Državi Hrvatskoj /NDH/, odnosno na području današnje Hrvatske, BiH i Srema sve do Zemuna - podsjetio je on.\nLinta je naglasio da je, zbog jačanja revizionizma u okruženju i šire, u Evropi i svijetu, potrebno voditi aktivnu borbu protiv revizije istorije čiji je cilj negiranje genocida nad jevrejskim i srpskim narodom i drastično umanjivanje žrtava dva naroda.\nOn smatra da Srbija treba da donese rezoluciju o genocidu nad Srbima, Јevrejima i Romima u NDH s ciljem da se započne pravna, politička i diplomatska borba za međunarodno priznanje genocida nad srpskim narodom, saopštio je ovaj savez.\nPrema njegovim riječima, to konkretno znači da države potpisnice Konvencije o sprečavanju i kažnjavanju genocida i međunarodne organizacije u svojim parlamentima donesu rezolucije kojima se kao genocid priznaje masovno istrebljenje koje su ustaše u NDH sprovodile nad Srbima.\n- Pored toga, veoma je važno da se za Dan sjećanja na genocid nad Srbima odredi dan osnivanja NDH 10. april. Osnivanjem NDH je započela realizacija dugo pripremanog Plana istrebljenja i uništenja srpskog naroda. Svakog 10. aprila građani Srbije bi dvominutnim stajanjem u tišini odali počast srpskim žrtvama u NDH. U svim osnovnim i srednjim školama u Srbiji na taj dan organizovao bi se poseban školski čas u cilju upoznavanja učenika s izvršenim genocidom nad Srbima u NDH - naveo je on.


Otvoren novi "Vapiano" u Beogradu – Tračara\nOtvoren novi “Vapiano” u Beogradu\nAtmosfera sa otvaranjana novog "Vapiana"\nSinoć je u centru Beograda otvoren drugi po redu Vapiano restoran. Pročitajte kako smo se proveli i pogledajte ko se sve pojavio na koktelu povodom otvaranja.\nU nesvakidašnjem enterijeru, mediteranskim specijalitetima i uz veselu muziku za koju je bio zadužen DJ, uživali su pripadnici diplomatskog kora, poslovne javnosti, ali i poznate ličnosti iz sveta muzike, glume, sporta na otvaranju novog restorana Vapiano u centru Beograda.\nBaš na mestu gde moderno susreće klasično, u noći otvaranja, svi gosti uživali su u raznovrsnim ukusnim specijalitetima koji odlikuju Vapiano – domaćim pastama, pizzama, svežim salatama, kao i neizostavnim poslasticama. Gosti su nazdravljali domaćinima uz želje da uspešan rad takođe bude na meniju ovog restorana.\nMoto Vapiana koji proizilazi iz italijanske izreke Chi va piano, va sano e va lontano, odnosno, Onaj ko opušteno ide kroz život, živi zdravije i duže i u ovom restoranu je doslovce primenjen. Ljubitelji ovog koncepta moći će da uhvate dašak Mediterana, osete se prijatno u svetlom i otvorenom prostoru, a neobičan koncept pripremanja hrane, dnevno sveže i zdrave, pružiće im osećaj individualnosti.\nPogledajte kako je bilo na otvaranju ovog restorana sinoć u centru Beograda.\nAna Pendić sa suprugom Vojkanom Radošem\nMilan Gromilić sa suprugom\nAtmosfera na otvaranju restorana\nana pendić, Ana Štajdohar, događaji u gradu, marija karan, noćni život\nPrevPrethodna vestDisney zvezde: nekad i sad\nNaredna vestRobbie se razgolitio na TwitteruNext


Branislav Borenović novi predsjednik PDP-a – mojKontakt portal – Radio Televizija Kontakt\nBranislav Borenović novi predsjednik PDP-a\nBranislav Borenović izabran je danas za novog predsjednika PDP-a, dok je dosadašnji lider Mladen Ivanić proglašen počasnim predsjednikom stranke.\nBorenović je nakon izbornog Sabora PDP-a izjavio je da će ciljevi stranke biti ekonomski oporavak, borba protiv korupcije i kriminala, te zaustavljanje odumiranja nacije, odnosno podsticanje povećanja nataliteta u Srpskoj.\n“Među zadacima su borba protiv terorizma i ekstremizma. Učinićemo sve da imamo savršenu organizaciju, da svaki član PDP-a može dati korisnu sugestiju kako bismo napravili vrlo bitna rješenja za budućnost Republike Srpske”, rekao je Borenović novinarima u Banjaluci.\n“Pokazalo se da je to partija izdržala bez turbulencija, da je dobila novu energiju, a mi dugogodišnji članovi ćemo i dalje biti PDP-ovi i svojim znanjem pomoći novim liderima da usmjere partiju”, poručio je Ivanić.\nMALI TURČIN I VELIKI RUS Ruska ambasada “rasističkim” posterom ponižava Tursku


Zvijezda i Purić raskinuli saradnju - SportSport.ba\nDario Purić Arhiva članaka\nFudbalski klub Zvijezda iz Gradačca i fudbaler Dario Purić raskinuli su saradnju.\nA. Lendo 24.11.17. 10:20\nPurić (31) je u redove ekipe iz Prve lige Federacije BiH stigao prošlog ljeta, ali se nije naigrao u ovoj ekipi.\nOn je upisao samo dva nastupa u prvom dijelu sezone i bilo je jasno da će veoma brzo doći do rastanka. Iz Zvijezde su poželjeli sve najbolje u nastavku karijere ovom fudbaleru koji igra na krilnoj poziciji.\nPodsjetimo, Purić je tokom karijere igrao za Orašje, Derventu, Sarajevo, Slaviju, Slobodu iz Užica, Čelik, Modriču i OFK Beograd, a upisao je i dva nastupa za A reprezentaciju Bosne i Hercegovine.\nDodajmo da je Zvijezda nakon prvog dijela sezone na prvoj poziciji Prve lige FBiH sa 33 boda, a iza nje su Sloga Simin Han i Olimpik sa 32, odnosno 31 bodom.


Dan sjećanja na sve poginule građane Sarajeva u periodu 1992-1995. - Jajce Online\nNaslovnica BOSNA I HERCEGOVINA Dan sjećanja na sve poginule građane Sarajeva u periodu 1992-1995.\nDan sjećanja na sve poginule građane Sarajeva u periodu 1992-1995.\nU povodu obilježavanja Dana sjećanja na sve poginule građane Sarajeva u periodu 1992-1995. godine i 27. godišnjice stradanja građana na pijaci Markale danas će se održati Zajednička komemorativna sjednica Skupštine Kantona Sarajevo, Gradskog vijeća Sarajeva i općinskih vijeća sa područja Kantona Sarajevo.\nNakon sjednice, predviđeno je da svi učesnici polože cvijeće na spomen obilježje na pijaci Markale, gdje je planirano i održavanje prigodnog programa sa početkom u 11:30 sati.\nŠpeuklacije i presude…\nIako je Haški sud utvrdio ko je kriv za ovaj napad na civile, špekulacije o tome sa čijih je položaja došla granata nikad nisu prestale.\nI danas se mogu čuti teze kako je granata stigla sa položaja Armije BiH, uz ostalo i zbog činjenice da je nakon drugog velikog masakra u Sarajevu došlo do međunarodne vojne intervencije.\nOdgovornost za masakr na Markalama iz februara 1995. sastavni je dio osuđujućih presuda za ratne zločine koje je Međunarodni kazneni sud za bivšu Jugoslaviju (ICTY) izrekao bivšim političkim i vojnim liderima bosanskih Srba Radovanu Karadžiću i Ratku Mladiću, koji su osuđeni na doživotni zatvor.\nPrethodni članakKolegij oba doma PS BiH na konferenciji predsjedavajućih Parlamenata u BiH\nNaredni članakPrva sjednica novog saziva Gradskog vijeća Mostara


Ministar unutrašnjih poslova Federacije BiH (FBiH) Aljoša Čampara rekao je da bi na sjednici Vlade u utorak, 12. maja, trebalo da budu razmatrane informacije sa propratnom dokumentacijom o svim javnim nabavkama od usvajanja odluke o proglašenju stanja nesreće uzrokovane korona virusom na području ovog bh. entiteta.\nČampara je ranije rekao da je na njegov prijedlog Vlada FBiH naložila da do danas (8. maj) Federalna uprava civilne zaštite, sva federalna ministarstva i institucije dostave detaljne informacije o javnim nabavkama, te da će vidjeti kakvi će rezultati biti.\n"Objedinit ćemo informacije i poslati u federalni Parlament. Bitno je da parlament kao najviši zakonodavni organ vlasti bude upoznat o svim činjenicama, kao i javnost i mediji", izjavio je Čampara za Radio-televiziju Bosne i Hercegovine (BHRT).\n"Mislim da je ovo sada pitanje koje se nalazi u sistemu institucija, prije svega Tužilaštvu BiH. Oni su najmeritorniji da mogu dati stav i objašnjenje građanima u toku ovih predistražnih radnji. Trebamo pustiti Tužilaštvo i SIPA-u (Državna agencija za istrage i zaštitu) da odrade posao i da blagovremeno saopšte javnosti. Mislim da će to biti brzo. Trebamo imati povjerenje u sudstvo i Tužilaštvo BiH", poručio je Čampara.\n"To je bio jedan od zaključaka Vlade FBiH, ali to ne važi samo za Federalnu upravu civilne zaštite, već i za sve druge institucije koje se bave javnim nabavkama u Federaciji. Znači da objavljuju sve javne nabavke na svojim web stranicama", istakao je Čampara.


Skylanders SuperChargers Vehicle Dive Bomber ( 87548EU ) - Prodaja cena uvek najpovoljnija uz isporuku u celoj Srbiji. WebShop Kliklak - uvek najpovoljniji\nKliklak / Gaming i Programi / Figurice / Majice i kape / Skylanders SuperChargers Vehicle Dive Bomber ( 87548EU )\nŠifra artikla: 123436\nObnovi svoje motore i kreći se kopnom, po moru i vazduhom sa Skylanders SuperChargers! Zli Kaos se vratio sa novim planovima da vlada Skylandom dok otkriva svoje najopasnije oružje ikad - masivnu Doomstation of Ultimate Doomstruction, sposobnu da sama pojede nebo! S obzirom da se Skylands još uvijek suočava sa svojom najvećom pretnjom, Skylanderi moraju upravljati svojim vozilima i kopnom, i pod morem i kroz nebo da zaustave Kaosa!\nSuperChargers su potpuno nova klasa heroja koji donose nove pokrete, snažne napade i potpuno novo oružje. Skylanders SuperChargers podržava 300+ Skylandersa iz prethodnih igara, omogućavajući bilo kom karakteru da pilotira kopnom, morem ili nebom. Spremite se da pređete preko Skylandsovih puteva u borbenim kolima, istražite podvodna mora i upustite se u vazdušne borbe dok prelazite kroz neprijateljske rojeve sa Skylanders SuperChargers!\nSkylanders SuperChargers - Po prvi put, igrači mogu da prevezu svoja Skylanders vozila ravno iz realnog sveta u video-igre preko Portala moći i da istraže Skylands.


Thaci: Korekcija granica znači pripajanje Preševske doline Kosovu | Spor Srbije i Kosova Vijesti | Al Jazeera\nHaradinaj i Thaci različito o mijenjanju granica Kosova (EPA)\nPredsednik Kosova Hashim Thaci izjavio je da neće biti podele Kosova niti autonomije za Srbe.\nNa konferenciji za medije kosovski predsednik je rekao da je pod korigovanjem granica podrazumevao samo to da se Preševska dolina pripoji Kosovu, ali da istovremeno ne bude podele Kosova, niti autonomije za kosovske Srbe.\n“Mi treba da učinimo maksimalne napore da na kraju postignemo završni mirovni sporazum. Ja sam opredeljen da postignemo sporazum i nakon zahteva predstavnika Preševske doline predložio sam korekciju granice sa Srbijom, kao jedine mogućnosti za legitimisanje zahteva (Preševske) doline. To podrazumeva ne podeli Kosova, ne autonomiji za Srbe”, kazao je Thaci.\nPo njegovim rečima, korekcija granica podrazumeva potpuno pripajanje Preševa, Bujanovca i Medveđe Kosovu i to treba da bude transparentan i miran proces između Srbije i Kosova.\nThaci se zahvalio bezbednosnim strukturama Kosova za, kako je rekao, zalaganje za prevazilaženje bilo čega neočekivanog krajem prošle nedelje.\nHaradinaj: Granice se pomjeraju ratom\nOcenivši da je dijalog o normalizaciji odnosa između Kosova i Srbije i postizanje konačnog sporazuma glavna tema, Thaci je rekao da je to težak proces, ali i neophodan.\nPremijer Kosova Ramush Haradinaj izjavio je da se granice ne pomeraju rečima, već jedino ratom.\nOn je rekao da Beograd ima jednu retoriku, Priština drugu, “ali da se granice ne pomeraju rečima”.\nRamush Haradinaj je u utorak na konferenciji za novinare nakon zasedanja vlade, na pitanje da prokomentariše izjave predsednika Kosova Hashima Thacija o korekciji granice između Kosova i Srbije rekao, da su “granice Kosova uspostavljene ratom, i da samo rat može da ih pomeri”.\nOn je dodao da ono što je “preostalo izmedju Kosova i Srbije jeste recipročno priznanje unutar aktuelnih granica”.\nHaradinaj: Kosovu i Srbiji preostalo je obostrano priznanje\nPrema riječima kosovskog premijera korekcija granica sa Srbijom se može samo postići ratom.\nPublished On 07 Aug 201807 Aug 2018\nVučić: Srbija više nikad neće dozvoliti pogrom nad Srbima\nSrpska država neće dozvoliti nikakav pogrom kakav se dogodio 2004. godine (na Kosovu), ni 1995. godine (u Hrvatskoj), rekao je Vučić.\nPublished On 04 Aug 201804 Aug 2018\nPacolli: Podjela ne bi bila dobra za Srbe na Kosovu\nPromjena granica unutar Kosova i Srbije otvara ‘Pandorinu kutiju’ i postaje tačka sporenja u cijelom regionu.


Viki Miljković: Volela bih da snimim duet sa Cecom - Muzika - Region - Vesti - Svet Plus\nViki Miljković: Volela bih da snimim duet sa Cecom\nFolk zvezdu Violetu-Viki Miljković krasi sjajan vokal i blistava karijera, koju skoro dve decenije gradi isključivo dobrim pesmama. Ona je jedna od retkih pevačica čije se lice ne može videti u tabloidima.\n13:19 21. AVG 2011.\nAli, zato puni diskoteke i koncertne dvorane gde god da se pojavi. Tome u prilog govori i činjenica da je nedavno održala fantastičan koncert u Tomislavgradu, istog dana kada i njene koleginice Seka Aleksić i Ana Nikolić, a koje je potukla po broju posetilaca.\n" Prezadovoljna sam uspehom dueta sa Halidom Bešlićem „Ne zna juče da je sad“ i pesmom „Ko to zna“, koje su odavno zagospodarile muzičkim top-listama širom bivše Jugoslavije "– pohvalila se za „Novosti“ Viki Miljković.\n"Trenutno sam na turneji po BiH i svaki put se iznova oduševim kada vidim publiku kako oduševljeno reaguje već na prve taktove novih numera."\nDokle se stiglo sa konkursom „100.000 razloga da ti to znaš“, kojim tražite najbolji remiks pesme „Ko to zna“?\n"Konkurs je trebalo da se završi 12. avgusta, ali zbog ogromnog interesovanja publike produžili smo ga do kraja septembra. Nismo se nadali da će nam stići toliko dobrih pesama. Još ih nisam preslušala, ali ljudi iz mog tima kažu da su kandidati bili izuzetno maštoviti, tako da ćemo biti na mukama prilikom biranja pobednika."\nVećina vaših kolega žali se da im stiže manje poziva za gostovanja. Ako je suditi prema posećenosti vaših nastupa u susednim zemljama, nemate tih problema.\n"Ponuda dobijam toliko da nemam slobodnih termina da ih sve prihvatim. Kriza je zahvatila sve sfere društva,pa i na naš posao. Trudim se da uvek pravim kompromis, sa nižom cenom ulaznice ili da ne posećujem krajeve u kojima sam nedavno bila."\nDa li ste više zarađivali sa prethodnim albumom „Mahinalno“, sa kojim ste bili najpopularnija pevačica na estradi?\n"Postoji razlika u svemu, ne samo u zaradi. Pre pet godina narod je bio manje opterećen novcem, više je bio posvećen zabavi. Ona je danas u drugom planu, jer ljudi gledaju kako da prežive. Normalno je da će prvo da napune stomak. Zato se trudim da uz moju pesmu na trenutak zaborave na probleme i da odu nasmejani kući. Problem nije samo u finansijskoj krizi, već i u diskografiji, koja polako odumire."\nZašto je teško danas napraviti hit koji može da preživi leto?\n"Smatram da ima dobrih pesama, ali i da postoje periodi kada nijedna ne može da se održi. Ponovo je problem u krizi. Ljudi, jednostavno, nekada od ličnih problema ne čuju pesme. Nedavno su izašla dva dobra albuma, Cece Ražnatović i Lepe Brene. Cecin sam ceo preslušala, pesme su izuzetno kvalitetne i biće veliki hitovi."\nMedijski rat koji se odigrao između vas i Dare Bubamare iznenadio je mnoge, jer ste poznati po tome što ste karijeru gradili bez skandala.\n"Sve što sam imala da kažem o Dari, već sam rekla. Taj sukob se oseća isključivo sa njene strane, a datira od 2003. godine. To što joj nikada nisam odgovorila ne znači da ne umem, već da ne želim. To nije moj način predstavljanja pred publikom. Ako imam neke neraščišćene račune onda to kažem ljudima u oči, ne volim da se prepucavam po novinama."\nDa li je to stvar ljubomore, jer poznato je da su i Dara i Seka Aleksić gajile prema vama animozitet u vreme kada ste harali sa albumom „Mahinalno“?\n"Tačno je da je i tada bilo negativnih komentara sa njihove strane, na koje se nisam obazirala. Međutim, sukob datira od mog albuma „Crno na belo“. Na estradi vlada nepisano pravilo da uvek kada se nešto dobro izda, odmah vam se neko nakači na vrat i da se na taj način bori za svoj medijski prostor."\nPlanirate li sinu Andreju da rodite batu ili seku?\n" U narednih godinu dana sigurno ne. Volela bih da se ponovo ostvarim kao majka, ali trenutno mi je posao primarna stvar."\nPosećujete li Cecu Ražnatović? Hoće li kume možda udružiti glas u nekoj pesmi?\n"Dugo nisam bila u Beogradu, pošto sam skoro čitav mesec provela na moru, a imala sam i turneju po BiH. Međutim, čujemo se redovno telefonom. Čim završim još neke poslovne obaveze, planiram češće da je posećujem. Nikada nismo pričale na temu dueta. Mada, ko ne bi voleo da peva sa Cecom? Duet sa Halidom Bešlićem mi je drugi u karijeri, jer da bih se odlučila na taj korak" – pesma mora da ima smisla.\nviki miljkovicmiki viljković


Četvrti meč bio je najneizvesniji u borbi za titulu, crveno-beli su želeli da odlože odluku o prvaku za ponedeljak i izbore se za majstoricu, imali su 67:60 pet minuta pre kraja i onda stali.\nCrno-beli su imali malo raspoloženih igrača, Bogdanović je vukao u prvoj, a Pavlović i Gagić u drugoj četvrtini, ali nisu imali adekvatnu pomoć Lovernja, Bertansa, Tepića i Milutinova. Ipak, imali su junaka Bogdanovića koji je ubacio čak 36 poena i još jednom pokazao da je fantastičan igrač.\nPrva četvrtina: Sjajni Bogdanović i Mitrović\nLovernj i Gagić su postigli prve poene za srpskog prvaka, dok je Mitrović upisao crveno-bele tek posle dva minuta od početka meča, da bi Dženkins polaganjem u kontri izjednačio na 4:4.\nProblem za tim Dejana Radonjića mogao je da bude što je Nelson već u četvrtom minutu zaradio dve lične greške, a posle izgubljene lopte Blažiča i trojke Bogdanovića crno-beli su otišli na 6:10.\nZa novo izjednačenje pobrinuli su se Marjanović iz reketa i Dženkins pogotkom sa desne strane, dok je Bogdanović onda došao do osmog poena od Partizanovih 12, a Mitrović sa dva plus jedan doneo Zvezdi prvo vođstvo na meču - 13:12.\nMladi i talentovani krilni centar je vezao pet poena i na asistenciju Dženkinsa, da bi Lazić trojkom povisio na 18:14, Bogdanović je promašio trojku i u sledećem napadu opet preuzeo odgovornost i iz velike daljine pogodio za 18:17.\nSjajni bek Partizana ubacio je čak 13 poena i zajedno sa Mitrovićem obeležio prvu četvrtinu koja je okončana sa 22:21.\nDruga četvrtina: Sporiji ritam i promašaji, zakucavanje Gagića i rampa Simonovića\nOva deonica je otvorena u nešto sporijem ritmu i promašajima na obe strane, pa je za dva minuta viđen jedino prodor Nelsona, a onda je i Lovernj poentirao iz teške pozicije.\nMilutinov je u istom minutu zaradio prve dve lične greške zbog prekršaja nad Katićem, Pavlović je priredio NBA potez i preuzeo Bogdanovićevu ulogu lidera na terenu, a Dženkins nastavio rezultatsku klackalicu (26:27).\nNelson i Simonović promašili su iza linije 6,75 metara, a kapiten Zvezde sjajno je blokirao Gagića u pokušaju da zakuca. Centar Partizana ubrzo se "osvetio" pogotkom sa distance pošto je ostao sam i efektnim zakucavanjem, dok je Dragićević u 17. minutu ubacio trojku za produžetak rovovske borbe - 31:33.\nBogdanovića dugo nije bilo u ovoj četvrtini, pa je posle promašaja, kao po pravilu, usledila trojka, dok je Dženkins kaznio loše vraćanje Partizana u odbranu, a Nelson drugom vezanom asistencijom pronašao Marjanovića koji je iz reketa smanjio na 35:36, koliko je bilo na kraju poluvremena.\nTreća četvrtina: Sudije poništile svoju odluku, igralo se koš za koš\nProblem za Partizan do kraja biće što Gagić i Milutinov imaju po tri faula, a kako je Musli bolestan, moraće da se čuvaju ličnih grešaka, kao i Bertans i Pavlović koji takođe imaju po tri penala.\nZvezdu u rezultatskom egalu održavali Dženkins i Marjanović sa po četiri vezana poena, a Partizan trojka Bertansa i koš Bogdanovića nakon što je malo nagazio liniju za tri poena, za 43:43 u 25. minutu.\nUšlo se zatim u okršaj slobodnim bacanjima, a Dragićević je dobio tehničku zbog simuliranja pri pokušaja da iznudi faul u napadu, da bi onda i Bogdanović zaradio treći penal.\nU 28. minutu u centru pažnje bili su Katić i sudijska trojka. Iskusni centar je zakucavanjem vratio prednost Zvezdi (49:48), ali nije pogodio dodatnu slobodno bacanje, a zatim su mu arbitri dosudili nesportsku ličnu, Bogdanović je izveo jedan penal, ali su sudije onda poništile svoju odluku, pa se u poslednju deonicu ušlo vođstvom Zvezde od 52:50.\nPoslednja četvrtina: Zvezda stala, Partizan preokrenuo\nOdlučujuću četvrtinu crveno-beli su otvorili najvećom prednošću od plus pet za koju su zaslužni bili Nelson i Lazić za 56:51, Katić je održao vođstvo, da bi Simonović ubacio trojku u 33. minutu za 61:55.\nKatić se pobrinuo i za plus sedam, Partizan nije imao rešenje u napadu, a Pavlović je trojkom smanjio na 63:59 i naterao Radonjića na tajm-aut u 34. minutu.\nUbrzo je Katić zaradio petu ličnu i završio utakmicu u trenicma kada je igrao odlično i gurao Zvezdu ka trijumfu, a njegovu ulogu preuzeo je Blažič i prvim košem na meču povisio na 67:60 sredinom poslednje deonice.\nUpravo tada su crveno-beli stali, Tepić je vezao četiri pogođena penala, a Pavlović i definitivno vratio Partizan u igru (67:66), ali i promašio dodatno bacanje za izjednačenje.\nTri napada zaredom za Zvezdu prokockao je Dženkins, jer je promašio dve trojke i onda napravio korake, dok je i Pavlović promašio trojku za preokret, ali je Bogdanović ubacio penale za preokret 67:68 za dramatičan finiš. Crveno-beli su bili četiri minuta bez poena, pa je Lovernj posle skoka u napadu pogodio za 67:70 na 56 sekundi pre poslednjeg zvuka sirene.\nUsledili su uspešni prodori Nelsona i Bogdanovića, a onda je Blažič sa sedam metara, 26 sekundi pre kraja ubacio trojku za 72:72. Bogdanović je preuzeo odgovornost i okliznuo se kada je krenuo u prodor, nije se povredio, a na drugoj strani Blažič je u preostalih šest sekundi promašio trojku za pobedu, pa će odlučivati produžetak.\nProdužetak: Partizan ubacio 23 poena za titulu\nDodatnih pet minuta otvorio je Tepić trojkom, a onda je Lovernj preuzeo ulogu lidera. Pogodio je iz reketa uz dodatno slobodno bacanje i zatim iznudio nesportsku ličnu Mitrovića u kontri.\nKapiten Partizana imao je pogodio oba penala, a Nelson lepim prodorom smanjio na 76:80. Bogdanović je zatim poentirao jednom rukom u padu, dok je Mitrović izgubio loptu i napravio petu ličnu dva minuta pre kraja, dok je sjajni bek crno-belih ubacio oba penala i došao do 36. poena za 78:84.\nUsledila je trojka Nelsona koji je održao crveno-bele u igri, zatim je i Pavlović bio nepogrešiv sa linije za slobodna bacanja, a Blažič zakucao za 83:86, da bi Bogdanović 46 sekundi pre kraja dobio petu ličnu i završio meč.\nNelson je pogodio jedno od dva bacanja, Gagić novim efektnim zakucavanjem i dodatno pogođenim penalom povisio na 84:91, dok je Simonović kasno pogodio trojku za produžetak drame u samom finišu, ali Zvezda nije mogla da zaustavi Partizan u osvajanju 13. titule.


Pisonero: Komesar Varhelji nije rekao da vakcine neće stići pre maja - European Western Balkans\nBRISEL – Evropski komesar za proširenje Oliver Varhelji rekao je danas na koordinacionom sastanku sa Zapadnim Balkanom da će EU izdvojiti sredstva i pomoći koordinaciji aranžmana kako bi se osiguralo da vakcine protiv COVID-19 blagovremeno postanu dostupne i Zapadnom Balkanu, kaže za EWB Ana Pisonero, portparolka Evropske komisije.\nPisonero je demantovala navode pojedinih medija u Srbiji, koji su danas preneli da vakcine registrovane u EU neće stići na Zapadni Balkan pre maja 2021. godine.\n“Komesar Varhelji nije rekao da vakcine neće stići pre maja. Radimo na rešenju koje će omogućiti EU da stavi na raspolaganje vakcine Zapadnom Balkanu donacijom država članica EU ili putem ekvivalentnog sistema. Ovo bi osiguralo podršku relativno brzom vakcinisanju prioritetnih grupa”, istakla je Pisonero.\nPrema njenim rečima to bi bilo privremeno rešenje za prevazilaženje vremenskog jaza, dok vakcine iz COVAX sistema ne budu široko dostupne.\nOna je ponovila da se Zapadni Balkan poziva da razvije svoje strategije u skladu sa smernicama koje je Komisija dala državama članicama, kao i da je EU spremna da ponudi pomoć.\nAna PisoneroCOVAXCOVID-19Evropska komisijaZapadni Balkan


Aktuelno – Strana 8 – Filmske radosti\nutorak, feb 25, 2020\n„Moja godina sa Selindžerom” otvorila Berlinale\nčetvrtak 19 decembra, 2019\nObeleženo 60 godina rada Filmskog Centra Srbije\nU sredu 18. decembra u Jugoslovenskoj kinoteci, održana je svečana ceremonija povodom 60. godišnjice Filmskog centra Srbije, ustanove od nacionalnog značaja zadužene za delatnosti u oblasti srpske kinematografije. U Sali Makavejev okupljenima su se obratili predsednica Upravnog odbora Filmskog centra Srbije Jelena Trivan i direktor Gordan Matić. Na ceremoniji su i dodeljene nagrade za doprinos kinematografiji i saradnju sa Filmskim centrom Srbije.\nNajhrabrije i najslađe kuce na svetu od četvrtka u bioskopima\nU četvrtak 19. decembra na velika bioskopska platna stiže nove avanture najslaćih i hrabrih kuca „Patrolne šape“.\nU subotu 28. decembra održaće se specijalna projekcija filma kada će se učesnici sinhronizacije – glumci Petar Strugar, Marko Marković, Dragana Mićalović, Vasa Prvulović, mladi pevač Ljuba Stanković, Sara Jovanović poznatija kao Sara Jo i drugi pokloniti pred publikom u bioskopima „Cineplexx 4D“ u Delta Sitiju i Kombank Dvorana.\nDodelom nagrada i projekcijom filma „Zemlja meda“ zatvoreni ovogodišnji „Valjevski filmski susreti”\nSinoć je dodelom nagrada za najbolji film i najboljeg mladog autora završen ovogodišnji festival Valjevski filmski susreti. Nakon proglašenja pobednika, publika je imala prilike da pogleda višestrukog pobednika festivala Sandens i film godine po izboru Njujork Tajmsa „Zemlja meda“, makedonski dokumentarni film Tamare Kotevske i Ljubomira Stefanova i slovenački film „Izbrisana“.\nU subotu 14. decembra u Maloj sali Doma kulture „Studentski grad”, saopštene su odluke žirija Festivala novog filma i videa alternative film/video 2019.\nPrethodno 1 … 7 8 9 … 32 Sledeće


Pokret Dosta je bilo (DJB) saopštio je danas da je Vlada Srbije 2012. i 2013. godine plaćala lobističku kompaniju “Podesta group”, koja je radila i za Miroslava Miškovića, kao i da je 2014, godine angažovala kompaniju “Bell Potinger” iz Londona, ali da se to čuvalo kao “dobro čuvana tajna”.\nKako se navodi u saopštenju, DJB je po zahtevu za informacije od javnog značaja, od Ministarstva spoljnih poslova Srbije (MSP) dobio informaciju da je Vlada Srbije 2012. i 2013. godine plaćala lobiste u Americi, a medju njima i poznatu lobističku firmu “Podesta group”.\n“Prema podacima dobijenim iz MSP, Vlada je u 2012. godini platila 952.010 dolara za usluge lobiranja firmama iz moćne ‘Podesta group’ i ’30 points strategies’, koja je i ranijih godina bila angažovana bez vidljivijeg rezultata”, naveo je DJB.\nMinistarstvo je navelo da je 2012. godine, kada je došlo i do promene vlasti u Srbiji, Vlada Srbije prekinula ugovore sa dve lobističke kompanije i isplatila im samo ono što je ugovorom bilo obavezno.”U saopštenju Pokreta DJB iznete su grube neistine o angažovanju ‘Podesta group’. Ni tadašnji premijer Srbije Ivica Dačić, ni kasnije Aleksandar Vučić, nisu angažovali niti sklapali ugovore ne samo sa ‘Podesta group’, nego ni sa bilo kojom drugom lobističkom kućom iz inostranstva”, navodi se u saopštenju.\nMinistarstvo navodi i da bivšeg predsednika i premijera Srbije Borisa Tadića i Mirka Cvetkovića treba pitati zašto je angažovana ‘Podesta group’, koja radi za Miškovića, jer se sve to radilo pod oznakom poverljivosti, a Srbiju je koštalo mesečno 100.000 dolara za ‘Podesta group’ i 42.000 evra za ’30 Point Strategies'”, navodi se u saopštenju.


Početna Članci Analize Analize Kakve veze ima Gradska čistoća Novog Sada sa izborima u Lučanima?\n“Ono što je, međutim, alarmantno je da nikada do sada nismo imali toliko očiglednih i konkretnih primera neskrivene zloupotrebe kao u Lučanima. Ovo su bili izbori u malom mestu i možemo samo da zamislimo šta će se dešavati u nekim budućim izbornim procesima na nivou cele Srbije”, kaže Dimitrijević.\nNaši sagovornici kažu da su sada na delu institucije koje će pokazati da li, zaista, imamo državu koja radi u interesu građana ili samo puki mehanizam čija je jedina funkcija da zadovoljava partikularne, stranačke interese.\n“Da bi za neke buduće izbore mogli da kažemo da su u potpunosti fer i demokratski, institucije, prvenstveno tužilaštvo moraju da ispitaju sve naše navode o zloupotrebi javnih resursa u političke svrhe. Institucije su te koje moraju da vrate poverenje građana u slobodne izbore koje je sada u velikoj meri okrnjeno”, ocenjuju u CRTI.\nNaslovna fotografija: CRTA Posmatračka misija\nizboriLokalni izbori u Lučanimalokalni izboriCrta posmatračka misijaAgencija za borbu protiv korupcijezloupotreba javnih resursa


Bosna i Hercegovina je na Prvom zasedanju ZAVNOBiH-a u Mrkonjić Gradu, 25. novembra 1943. godine definisana kao država njenih građana i ravnopravnih naroda, naveo je bošnjački član Predsedništva BiH Bakir Izetbegović u čestitki povodom Dana državnosti Bosne i Hercegovine.\n"Tim činom potvrđena je državnost Bosne i Hercegovine. Strpljivo gradeći suživot među ljudima, negujući različite kulture, pretvarajući razlike u komparativne prednosti, Bosna i Hercegovina je u svojoj hiljadugodišnjoj istoriji, uprkos teškim iskušenjima, uspela da sačuva i održi svoj duh i specifičnost", rekao je Izetbegović.\nPrema njegovim rečima, Bosna i Hercegovina se, uz sve otpore, postepeno gradi kao sigurna i prosperitetna država, u kojoj se poštuju ljudska i svaka druga prava i koja je snažno usmerena integraciji u Evropsku uniju i NATO.\n"Na svima nama je da se za takvu BiH u budućnosti borimo još jače, kako bismo ljudima u ovoj zemlji obezbedili jasnu perspektivu i vratili im dostojanstvo koje zaslužuju", izjavio je Izetbegović.\nU Federaciji BiH sutra je državni praznik, jer je 25. novembar, dan ZAVNOBiH-a, ustanovljen kao Dan državnosti BiH.\nU RS je sutra običan, radni dan, jer nikada na nivou BiH nije usaglašen zakon o praznicima, već svaki od entiteta ima svoj zakon o praznicima.\nPredstavnici RS su predlagali da Dan državnosti BiH bude 21. novembra, dan kada je potpisan Dejtonski mirovni sporazum za BiH, ali Federacija BiH na to nije pristala.


Kraj krize s taocima u Alžiru?\nBritanski ministar odbrane Filip Hemond izjavio da teroristi snose isključivu krivicu za sve izgubljene živote\nVozilo alžirske pogranične službe na ulici Ain Amenasa, u blizini postrojenja koje su zauzeli islamski ekstremisti\nMinistar odbrane Velike Britanije Filip Hemond kaže da je kriza s taocima u Alžiru - po svemu sudeći - okončana, i da je još ljudi izgubilo život.\nNa zajedničkoj konferenciji za novinare u Londonu sa američkim sekretarom za odbranu Lionom Panetom, Hemond je izjavio da odgovornost za ubistva snose isključivo teroristi.\nBritansko ministarstvo spoljnih poslova saopštilo je da se još ne zna gde se nalazi desetak britanskih državljana.\nNešto ranije, alžirska državna novinska agencija APS prenela je da su oružane snage te zemlje rano jutros upale u kompleks za eksploataciju zemnog gasa, da bi se "konačno obračunali" sa islamistima koji drže taoce u alžirskoj pustinji.\nPrema informacijama APS-a specijalci su u napadu usmrtili 11 terorista povezanih sa al-Kaidom, dok drugi mediji javljaju da su kidanperi ubili najmanje sedam talaca.


Kosanović: Neće biti lako, ali treba odigrati utakmicu tražeći pobedu\nKruševački Napredak u okviru 32.kola Super lige Srbije na svom stadionu dočekuje goste iz Novog Sada, ekipu Vojvodine. Stručni štab ’’čarapana’’ očekuje dobru igru i pobedu u prvom od dva duela sa novosadskim superligašima.\nDomaći tim je ove sezone ostvario deset pobeda, uz jedanaest remija i deset poraza, pa sa 21 bodom na svom kontu trenutno zauzima 7.mesto na tabeli. U prethodnom kolu su kao gosti poraženi u duelu sa ekipom Mladosti, a rezultat je bio 2:1. Gosti su ove sezone ostvarili deset pobeda, uz devet remija i dvanaest poraza, pa sa 20 bodova na svom kontu trenutno zauzimaju 8.mesto na tabeli. U prethodnom kolu su na svom terenu poraženi u duelu sa ekipom Proletera, a rezultat je bio 0:1. Ove sezone su se sastajali dva puta, prvi put u Novom Sadu kada je ekipa Napretka slavila rezultatom 0:1, a drugi put u Kruševcu kada je meč završen podelom bodova nakon rezultata 0:0.\nŠef stručnog štaba ’’čarapana’’, iskusni Milorad Kosanović, istakao je da je realno da očekuje pobedu svog tima i da bi to bilo dobro za takmičenje:\n’’Predstoje nam dve utakmice koje ćemo odigrati ovde u Kruševcu, protiv mojih Novosađana. Prva na programu je Vojvodina. Nadam se da ćemo zadržati koncentraciju i uspeti da dobro odigramo obe utakmice, i protiv Vojvodine i sledeću protiv Proletera. Pozitivan rezultat bi bio odličan, ne zbog plasmana, nego zbog takmičenja. Pobedu možemo da priželjkujemo, a realno je da je ovog puta i očekujemo. Neće biti lako, ali treba odigrati utakmicu tražeći pobedu svih devedeset minuta.’’\nMeč 32.kola Super lige Srbije između Napretka i Vojvodine igra se danas, u subotu 20.aprila 2019.godine, sa početkom u 17:00 časova.


Porsche beleži rast prodaje - AUTOMOBILI\n21/01/2021 12:38:08 PM\nNASLOVNA / VESTI / Porsche beleži rast prodaje\nPorsche očigledno ne trpi apsolutno nikakve posledica VAG dizel skandala, što i ima smisla, jer je jedini agregat koji koriste zapravo 3.0-litarski 6 dizel za koji još nije potpuno sigurno da li poštuje standarde o emisijama štetnih gasova ili ne. Porsche je isporučio širom sveta više vozila nego u čitavoj 2014. godini, saopšteno je u Štutgartu.\nU periodu od januara do oktobra 2015. godine Porsche je prodao 191.784 vozila, dok je tokom cele prethodne godine prodato ukupno 189.849 automobila. Od modela koji briljiraju to su očekivano Macan i Cayenne, dok je i Porsche 911 zabeležio rast prodaje od 7% u odnosu na prošlu godinu.\nTagovi911 Automobili cayenne Macan Porsche prodaja rast uspeh\nPrethodno Novi Fiat Tipo za 12.500 EUR-a\nSledeće Najmanji opoziv ikada – Rolls-Royce opozvao 1 automobil


Sanja Bogdanović | Savremena gimnazijaSavremena gimnazija\nProfesorka istorije Sanja Bogdanović diplomirala je istoriju na Filozofskom fakultetu u Beogradu i magistrirala na University of Illinois u Čikagu. Radeći kao asistent na University of Illinois, a potom i na City Colleges of Chicago, vodila je vežbe na kojima su studenti sprovodili istraživačke projekte i usavršavali literarne veštine neophodne za napredovanje u različitim akademskim oblastima. Pored rada na univerzitetu, Sanja je volontirala u čikaškim osnovnim i srednjim školama, organizujući razne aktivnosti i projekte za učenike različitih uzrasta.\nKoristeći modernu tehnologiju u nastavi, Sanja uspeva da oživi istoriju i pokaže učenicima da ovaj predmet može da bude ne samo koristan već i zabavan.\nU slobodno vreme Sanja voli da čita, piše i uživa u vožnji biciklom duž obala beogradskih reka.


eFootball PES 2020 - VideoGame Arena\nFIFA i PES serijal dele rivalitet baš poput onog koji može da se vidi na derbi utakmicama, a iz godine u godinu deluje kao da je ovaj rat sve žešći. Ipak, umesto da rade na poboljšanjima igre, Konami i EA Sports se bore da otmu jedni drugima najvažnija takmičenja i licence, kakav je bio slučaj i ove godine. Osim novog naziva, eFootball PES 2020 se potrudio da dovuče najzvučnija imena u igru, ali da li je on doneo i neke suštinske razlike?\nPrethodnih meseci mogao je da se stekne utisak da je Konami više vremena ulagao u dovođenje zvaničnih imena u igru, nego na samim poboljšanjima, a i pored toga prvi susret sa igrom ostaviće gorak ukus svim igračima – bez obzira što nazivi klubova i imena igrača mogu da se promene bez puno muke. Licence su i dalje najveći problem ovog naslova, a obzirom na bespoštedni rat dve simulacije, rešenje se uopšte nenazire. Konami svake godine izgubi deo licenci zbog svog rivala, pa onda pokušava da nadoknadi nedostatke, a za najnovije ostvarenje je doneta odluka da se zvanična imena iskoriste na najbolji način.\nNa primer, Juventus, koji je privukao pažnju kao klub koji se ekskluzivno nalazi samo u eFootball PES 2020 (u FIFA 20 je pod imenom „Piamonte Calcio”) osim pravih imena igrača i realističnog izgleda, tima i grba, takođe ima i detaljno rekreiran Alianz stadion koji izgleda fenomenalno u uvodnim špicama utakmice. Osim Juventusa, Konami je osigurao i celu Serie A ligu, kao i brazilsku B liga koje su novine za PES. Ostale lige su uglavnom nepromenjene u odnosu na prethodnika, ali je razvojni tim uspeo da poveća broj igrača koji imaju prava imena. I ne, naravno da u igri nisu klubovi iz naše zemlje.\nSituacija dakle nije preterano promenjena, a slično se može zaključiti i za dostupne modove u igri, gde je jedina novina Matchday. Mogli bi da se složimo sa stranim kolegama koji su ovaj režim uporedili sa raid-ovima u MMO naslovima, jer ovde igrači imaju priliku da odaberu jedan od dva tima i onda ostvarujući pobede skupljaju poene za isti.\nMaster liga je ostala gotovo identična, ako izuzmemo nove međuanimacije i poboljšane transfere, a i BAL funkcioniše slično kao i ranije. Baš kao i Ultimate tim i MyClub donosi najviše zarade razvojnom timu, pa ovde već i mogu da se primete promene, tako da je ovaj režim još bolji nego ranije.\nIako nisu ogromne, razlike na „terenu” se itekako mogu primetiti. Akcija je sporija nego ranije, a velika poboljšanja se odnose na odbranu gde je sada tajming važniji nego ranije. Ta „težina” igrača se oseća i prilikom igre na sredini terena, kao i ispred gola, gde je sad pozicioniranje fudbalera važnije nego ranije. Mada smo i u prethodnicima bili svesni da šutevi neće biti precizni kada igrač nije okrenut direktno ka golu, ove godine razvojni tim je radio na ovom elementu pa je sada pozicija igrača, njegova ocena i uslovi u kojim upućuje šut daleko još osetljivija.\nKao i prethodnih godina, eFootball PES 2020 takođe dominira na grafičkom polju u odnosu na suparnika. Igrači deluje veoma realistično, a poboljšane su i animacije pa utakmice deluju još realističnije. Pomenute uvodne scene izgledaju neverovatno, ali će one na konzolama opet raditi užasno. Najveći nedostatak je opet užasan komentatorski dvojac, ali smo u novu igru barem ušli spremni i smanjili naša očekivanja.\neFootball PES 2020 ni u kom smislu ne predstavlja veliki pomak u odnosu na prethodnika, već se radi samo o drugačijoj verzija iste igre. Ne treba biti zavaran i pomisliti da se ovo nije još jedna odlična fudbalska simulacija koju vredi imati u kolekciji, i to ne samo zbog novih transfera.\nOsetna poboljšanja na terenu\nNove animacije prave veliku razliku u odbrani\nNedostatak licenci je i dalje najveći nedostatak igre\nMaster League se nije promenio previše, kao ni ostatak sadržaja\nKomentatori bi morali da „nauče" i neke nove rečenice\nZa eFootball PES 2020 ne možemo da kažemo da je poboljšanje u odnosu na prethodnika, već jednostavno da je drugačija verzija iste igre koja i dalje vredi da se nađe u vašoj kolekciji.


Slovački sud u ponedjeljak je osudio bivšeg vojnika Miroslava Marčeka na 23 godine zatvora zbog ubojstva istraživačkog novinara Jana Kučiaka i njegove zaručnice Martine Kusnirove u veljači 2018. godine.\nMarček (37) nije bio prisutan na izricanju presude, ali je ranije priznao krivnju. Ubojstvo Kučiaka potaknulo je prosvjede diljem države i dovelo do pada vlade u toj zemlji od 5,5 milijuna ljudi.\nJan Kučiak je istraživao korupciju i aktivnosti Mariana Kočnera, bogatog poduzetnika i trgovca nekretninama. On i njegova zaručnica ubijeni su vatrenim oružjem u svojoj kući pored Bratislave, u veljači 2018.\nTužitelji tvrde da je Kočner naručio Kučiakovo ubojstvo. Krajem prošle godine na 15 godina zatvora je osuđen i posrednik u ubojstvu para, poduzetnik Zoltan Andrusko koji je kontaktirao izvršitelje.


Budžet iznuđene štednje i kompromisa\nPremijer Mirko Cvetković u Skupštini, 2011.\nSrbija u drugi talas ekonomske krize ulazi sa budžetom, čiji kreatori kažu da je antikrizni. Budžet za 2012. baziran je na rastu domaćeg proizvoda od 1,5 odsto, inflaciji ispod šest odsto i smanjenju deficita sa ovogodišnjih 4,5 na 4,25 odsto BDP. Predviđeni prihodi su 750 milijardi dinara a rashodi 890 milijardi, tako da je planirani deficit 140 milijardi dinara.\nBudžetski deficit u 2012, prema premijeru Mirku Cvetkoviću je glavna fiskalna antikrizna mera i biće upotrebljen za investiranje u infrastrukturu i podsticanje proizvodnje.\n“Deficit će se najvećim delom finansirati iz zaduženja ali će celokupan iznos biti uložen u kapitalne investicije. Time se ni u ovom budžetu ne predviđa zaduživanje za finansiranje tekućih rashoda već se njime omogućava preko potrebni fiskalni imput za povećanje domaće tražnje a samim tim i privredne aktivnosti u Srbiji. Konačno kroz ulaganja u kapitalne investicije obezbeđuje se da deficit u 2012. bude uložen u budući razvoj Srbije”, kaže Cvetković.\nNajveći priliv se očekuje od poreza na dodatu vrednost i prihoda od akciza.\n„Vlada u narednoj godini ne povećava povećanje poreza niti uvođenje bilo kojih novih nameta koji bi negativno uticali na rad preduzeća", rekao je premijer Cvetković.\nBudžetom za 2012. u kojoj se održavaju izbori, predviđen je nastavak podrške privredi i poljoprivredi kako bi bio pospešen rast izvoza, privukle strane investicije, obezbedilo stvaranje radnih mesta i očuvao standard građana, kaže premijer.\n„Vlada u narednoj godini ne povećava povećanje poreza niti uvođenje bilo kojih novih nameta koji bi negativno uticali na rad preduzeća. Kao i prethodne tri godine nastavljamo sa podsticajima za privlačenje protizvodnih investicija gde smo ostvarili odlične rezultate u prethodnom periodu. Uveren sam da jedino ulaganjem u infrastruktu i razmenom projekata možemo obezbediti privredni rast, održanje zaposlenosti i bolji život građana Srbije“, tvrdi premijer.\nI ove godine poslanici raspravljaju o budžetu tik uoči isteka roka do kraja 2011.\nZgrada Izvršnog veća Vojvodine\nkako država ne bi u Novoj godini prešla na privremeno finansiranje. Usvajanje republičkog budžeta ove godine ne bi trebalo da bude neizvesno.\nVojvođanske stranke, koje tradicionalno imaju primedbe na taj akt zbog izdvajanja za Vojvodinu, ovoga puta će podržati budžet. Aleksandra Jerkov iz Lige socijaldemorkata Vojvodine kaže da je ove godine prvi put ispoštovan ustavni minimum od 7 posto budžeta Srbije za Vojvodinu.\n„I dalje smatramo da postoje brojne nepravilnosti, nelogičnosti u načinu na koji se Autonomna pokrajina Vojvodina finansira što ona i dalje zavisi isključivo iz sredstava koja dobija u republičkom budžetu i to jeste odnovni zadatak LSV za narednu godinu. To je upravo usvajanje zakona o finansiranju nadležnosti AP Vojvodine“, kaže Jerkov.\nKontinuitet katastrofalne politike\nNo, iako je većina obezbeđena i u samoj vladajućoj kaoliciji ima onih poput Ujedinjinih regiona Srbije čiji lider Mlađan Dinkić kaže da je ovo tehnički budžet koji će "morati da se menja odmah po formiranju nove vlade".\n„Mi ćemo ga podržati samo iz jednog razloga da se obezbedi stabilna isplata penzija, plata u zdravstvu i školstvu, da lokalne samouprave dobiju\n"Jasno je nova vlada će morati da skroji potpuno novi budžet i da uradi ono što je mnogo važnije, ozbiljnu reformu javnih finansija", kaže Mlađan Dinkić.\nnovac da mi mogle normalno da funkcionišu. Inače, u svim drugim aspektima izlišno je ulaziti u analizu budžeta jer to je jedan potpuno provizoran, tehnički budžet, nije ni rađen sa ambicijom da traje celu godinu. Jasno je nova vlada će morati da skroji potpuno novi budžet i da uradi ono što je mnogo važnije, ozbiljnu reformu javnih finansija. Mislim da se stanje naših javnih finansija približava raspadu“, kaže Dinkić.\nZa sve opozicione stranke budžet je "odraz kontinuiteta s katastrofalnom ekonomskom politikom". Za Srpsku naprednu stranku sporno je što je, kako kaže Jorgovanka Tabaković, više od polovine sredstava namenjeno otplati kredita.\n„Od koje privrede, od kojih građana misle da namaknu za otplatu stranih kredita koji su porasli sa 26 milijardi dinara na 38,8 kad nisu sebi ostavili ni\njednu granicu daljeg zaduživanja i zaista ne razumem da li je vlada koja je izašla sa ovakvim predlogom budžeta vlada koja živi u Srbiji“, pita Tabaković.\nA Liberalno demokratska partija, koja nije podržala nijedan budžet ove vlade do sada, kritikovala je premijera Cvetkovića. Poslanik Bojan Đurić kaže da je premijer propustio da parlamentu podnese završni račun četvorogodišnjeg mandata vlade.\n„Mi smo očekivali da se to makar danas desi u atmosferi kada je već vladajuća koalicija najavila da ima većinu za budžet da premijer konačno bude častan prema građanima i društvu pa da vidimo šta je ceh vlade koja je trajala četiri godine“, rekao je Đurić.\nOvaj budžet je budžet iznuđene štednje jer nema prostora za veću potrošnju i kompromisa jedne vlade koja odlazi, kaže urednica časopisa „Biznis i finansije“ Tanja Jakobi. Budžet ništa ne pomera što ne mora a najviše se daje tamo gde je biračko telo najosetljivije a to su penzije i plate u javnom sektoru, objašnjava Jakobi.\n„Znači, to je budžet koji će nekako valjda moći da funkcioniše u prvoj polovini godine. Ima naravno uslova da se ako ne bude dobar priliv u budžetu da počne da boli glava i ove koji su sada u vladi. To je jedno iznuđeno stanje u kome će svako gledati da se nekako izvuče a ovi koji dođu kasnije ne mogu ni da zamislim šta će naći i šta će uraditi bez obzira što će to možda biti i potpuno ista koalicija. I moguće je da će opet možda morati da posegnu za nekom od nepopularnih mera štednje kao što je zamrzavanje plata i penzija ili povećanje pdv ili i jedno i drugo ili nešto sasvim treće“, procenjuje Jakobi.


“Prošla godina završena je padom BDP-a od 0,2 odsto, što nije veliki postotak, ali je negativan. Naznake u prva dva mjeseca u 2013. su optimistične, pokazuje se da ponovo oživljava proizvodnja za izvoz, kao što je slučaj sa električnom energijom”, rekla je novinarima direktor Direkcije Ljerka Marić u pauzi konferencije “Strategija razvoja BiH i iskustva regiona”, koja je danas održana u Sarajevu.\nMarićeva je napomenula da BiH još nije prezadužena zemlja i da može vraćati svoje spoljne dugove.\n“Treba da razgovaramo o tome kako osposobiti privredu, odnosno razviti konkurentske sposobnosti BiH. To je najvažnije pitanje”, poručila je Marićeva.\nZamjenik ministra spoljne trgovine i ekonomskih odnosa BiH Ermina Salkičević Dizdarević ocijenila je da veliki infrastrukturni projekti treba da budu orijentacija i put kojim BiH treba da ide.\n“BiH generalno u odnosu na zemlje regiona ima jako nizak spoljni dug, a to sa druge strane znači da su nam i infrastrukturni projekti na jako niskom nivou”, naglasila je ona.\nSalkićevićeva smatra da BiH treba da se fokusira na izgradnju koridora “Pet-ce” i na velike projekte u elektroenergetskom sektoru, kao što je izgradnja bloka “sedam” u Termoelektrani Tuzla.\nPredsjedavajući Odbora za ekonomiju i finansije Skupštine Crne Gore Aleksandar Damjanović naglasio je da glavna poruka današnje konferencije u Sarajevu treba da bude suočavanje sa posljedicama ekonomske krize i aktivna regionalna saradnja.\n“Postoji ogroman prostor za razvoj ekonomske saradnje BiH i Crne Gore, posebno u energetici i saobraćaju”, istakao je Damjanović, dodajući da želi da ohrabri tu saradnju.\nKonferencija je održana u organizaciji Zajedničke komisije za ekonomske reforme i razvoj Parlamentarne skupštine BiH, u saradnji sa predstavništvom Fondacije “Konrad Adenauer” i USAID – projektom jačanja parlamenata u BiH. Srna\nTagovi: bdpermina salkicevic-dizdarevicljerka maricrasttopvazno\nRealan rast BDP-a 2,6 odsto\nNivo javnog duga 34,7 odsto BDP-a


Rusija: Jače mere bezbednosti, pre povlačenja vojske.\nRuski ministar inostranih poslova Sergej Lavrov izjavio je danas da će Moskva povući svoje vojne snage iz zone konflikta u Gruziji kada budu bile sprovedene dodatne mere bezbednosti u tom regionu.\nNakon potpisivanja sporazuma, kako prenose agencije, ruske snage su već poćele povlačenje iz centra grada Igoeti, nedaleko od Gorija.\nKako je navedeno u mirovnom sporazumu kome je posredovala Francuska, predsedavajuća EU, a koji su potpisale i Gruzija i Rusija, ruske vojne snage će nastaviti da uvode dodatne bezbednosne mere sve dok u taj region ne budu stigle međunarodne mirovne snage predviđene sporazumom.\nIako su oba predsednika potpisala mirovni spoarzum, Lavrov je istakao da dokumentu koji je potpisao gruzijski predsednik Mihail Sakašvili u petak nedostaje ključni uvodni deo u kome se navodi da te principe podržavaju Rusija i Francuska i da se pozivaju sve uključene strane da ga potpišu.\nIstovremeno, vlasti u Tbilisiju tvrde da su ruske jedinice nastavile vojne operacije u Gruziji, uprkos primirju na koje je predsednik te zemlje Mihail Saakašvili stavio potpis u petak.\nBBC-jev dopisnik, koji se nalazi nedaleko od prestonice Tbilisija, javio je da su ruske trupe, krećući se ka zapadu, stigle na oko 35 kilometara od grada.


Odluke /Premijer Forto najavio intenzivno čišćenje Sarajeva / Radio Sarajevo\nVlada KS/Premijer Forto sa predstavnicima KJKP Rad\n17. 05. 2021. u 21:47:00 Radiosarajevo.ba\nPremijer Kantona Sarajevo Edin Forto održao je danas sastanak s upravom KJKP Rad tokom kojeg je dogovoreno da će se intenzivirati aktivnosti na čišćenju grada.\nKako je kazao Forto, radit će se na rješavanju problema s kojima se uprava ovog preduzeća susrela.\n"Neki od tih problema su nepostojanje mehanizacije za uklanjanje određenih vrsta kontejnera koje su općine kupovale bez konsultacija s KJKP Rad. To su oni zvonasti kontejneri za koje se najviše fotografija s gomilama smeća i pojavljuje", naveo je Forto.\nS obzirom na to da je takva vrsta kontejnera kupovana bez informisanja preduzeća Rad, to je izazvalo dodatne probleme pa tako oni ne raspolažu vozilima koja ih trebaju čistiti.\n"Nabavit ćemo to vozilo i obratit ćemo se općinama da nam u tome pomognu. Neki od drugih problema su također činjenica da smo zatekli 41 neregistrovano vozilo i upravo sada se rješava pitanje dodatne mehanizacije. Gomila problema je nastala neradom prethodne uprave, ali s obzirom na to da više nemamo luksuz da se pravdamo time, mi smo sada pokrenuli niz koraka koji će nam pomoći da Sarajevo napokon bude čist grad kakvog građani i zaslužuju", poručio je Forto.\nMinistar Enver Hadžiahmetović rekao je da će Uprava JKP Rad u narednim danima napraviti specifikaciju svih nedostajućih sredstava i vozila. Za ove namjene Vlada KS odobrila je 1,6 miliona KM.\n"Razgovarali smo i o ljudskim resursima u preduzeću i u tom smislu Ministarstvo je dalo saglasnost za upošljavanje nova 73 radnika, od čega će njih više od 40 direktno raditi na održavanju čistoće", rekao je ministar Hadžiahmetović.\nTagovi: Edin Forto vlada ks KJKP Rad čišćenje Sarajevo odluka\n! / Kakva je situacija u Sarajevu: Građani prijavljuju nepropisno odloženo smeće...\nSindikat / Moratorij doveo u pitanje prevoz u Sarajevu, grijanje, vodu, čišćenje snijega....\nKS / Velika akcija čišćenja potvrdila da Sarajevo može biti čist grad\nBrčko / Sastanak ministara BiH i Hrvatske o autocesti Sarajevo-Beograd\n! / Predstavnički dom PSBiH o uvođenju certifikata o testiranju protiv COVID-a\n! / Obustava saobraćaja na dijelu autoputa zbog radova


Svi okupljeni, izuzev jednog građanina, glasali protiv odluke Gradskog veća kojom se Niški aerodrom besplatno ustupa Republici\nO našem aerodromu ne odlučuju predsednik i premijerka, već isključivo mi i ovde, odnosno odbornici Skupštine grada, rekao je Miloš Bošković, predstavnik Incijative i poslanik Dosta je bilo u ostavci.\nNaš zadatak je da stalno podsećamo gradske odbornike da su oni predstavnici nas građana, a ne poslušnici predsednika, premijerke ili partijskih centrala, rekao je Rastislav Dinić iz UPSS-a\nČuvanjem naše imovine, mi čuvamo i imovinu Kraljeva, Kragujevca, Aleksinca… i poručujemo da imamo prava da budemo živi i živimo i izvan Beograda- rekao je Mladen Jovanović iz Nacionalne koalicije za decentralizaciju.\nOkupljeni su uzvikivali „Naš grad!“, „Čik, čik, čik pipnite u Niš“, „Lopovi“, a najveće zvižduke izazvalo je pominjanje predsednika Srbije Vučića\nZa odluku, u kojoj je navedeno još samo da je „ Niški aerodrom neotuđivo vlasništvo građanki i građana Niša“ glasalo je više od hiljadu i po okupljenih građana podizanjem listića na kojem je pisalo „protiv“, dok je „za“ bio jedan građanin. Glasanje je organizovala Inicijativa “Ne damo Niški aerodrom“, koja je bila i organizator protesta.\nPrema njihovim rečima, protest u pravnom smislu predstavlja zbor građana, koji Statut grada predviđa kao način izjašnjavanja, a povodom kojeg Skupština grada mora da zauzme stav.\nZbor građana je organizovan jer je sednica Skupštine grada, inače zakazana za danas, odložena za kraj meseca, a uz to nezvanično najavljeno da će pre njenog održavanja Niš posetiti predsednik Srbije Aleksandar Vučić.\n– Gospodin diktator će kada bude dolazio sa sobom dovesti i 150 autobusa stranačkih pristalica, kako bi pokazao da su građani Niša „za“ otimanje svog aerodroma od strane države. Ali, nas se to ne tiče, neka oni prave sletove za svog predsednika. Nas zanima Niški aerodrom, o kojem odlučujemo isključivo mi i ovde, odnosno odbornici Skupštine grada. O Niškom aerodromu ne odlučuju predsednik i premijerka i nas njihovo mišljenje ne interesuje- rekao je Miloš Bošković, predstavnik Incijative i poslanik Dosta je bilo u ostavci.\nPredsednik Upravnog odbora Nacionalne koalicije za decentralizaciju Mladen Jovanović je kazao da se Niš „bori protiv centralizacije od 1986. godine, kada je tadašnji gradonačelnik Dragoslav Pavlović jasno rekao da Niš ne da svoj aerodrom državi, i to režimu Slobodana Miloševića“. Poručio je da građani ne smeju dati svoj aerodrom ni sada jer je njihov prozor u svet i motor razvoja, koji će država preuzimanjem uništiti.\n– Čuvanjem naše imovine, mi čuvamo i imovinu Kraljeva, Kragujevca, Aleksinca… I poručujemo da imamo prava da budemo živi i živimo i izvan Beograda- rekao je Jovanović.\nRastislav Dinić iz Udruženog pokreta slobodnih stanara (UPSS) kazao je da je zadatak građana Niša da u narednom periodu intenzivno podsećaju gradske odbornike da su oni „predstavnici građana, čije interese moraju da zastupaju“, a ne poslušnici predsednika, premijerke ili partijskih centrala.\nPredstavnik Lokalnog fronta Kraljevo Predrag Voštinić je dodao da bi najradije opsovao i tako završio govor, ali da je važno javno reći da aktuelna vlast, koju je nazvao „dripcima“, koči razvoj i kraljevačkog aerodroma „Morava“, inače renoviranog pre sedam godina.\n– Mi ovde štitimo Ustav, koji kaže da je ovo država građana, i u kojoj građani odlučuju, a ne dripci, pojedinaci, koncesionari…- kazao je on.\nPredstavnici Inicijative najavili su da će sledeće okupljanje biti organizovano na dan održavanja sednice Skupštine grada na kojoj bi trebalo da se donese konačna odluka povodom poklanjanja Niškog aerodroma Republici.\nOni su dodali da je moguće da okupljanja bude i ranije, u zavisnosti od ponašanja vlasti, te pozvali građane da preko društvenih mreža i medija prate razvoj situacije i budu spremni da odmah reaguju.\nOkupljeni su uzvikivali „Naš grad!“, „Čik, čik, čik pipnite u Niš“, „Lopovi“, a najveće zvižduke izazvalo je pominjanje predsednika Srbije učića.\nMeđu okupljenima primećeni su predstavnici Inicijative „Ne da(vi)mo Beograd“, poslanici DS Dušan Milisavljević i Goran Ćirić, te čelnici više opozicionih stranaka i nevladinih organizacija u Nišu.\nNAŠ NAJVEĆI NEPRIJATELJ NIJE VLAST VEĆ LENJOST I MALODUŠNOST\n– Vlastima se očigledno žuri da „otme Niški aerodrom“, verovatno zbog ugovora o koncesiji za Beogradski aerodrom koji se još uvek drži u tajnosti. Ipak, moguće je da u zavisnosti od situacije, ona privremeno i odloži odluku o našem aerodromu, pa je stavi na dnevni red, recimo, u julu. Mi moramo sve vreme biti budni, delovati, informisati naše prijatelje i komšije šta se dešava, kako bi nam se pridružili. Naš najveći neprijatelj nije vlast, već lenjost, inertnost, gubitak fokusa i malodušnost- rekao je Rastislav Dinić.


Cinema City - K3CI Producentski forum - ko, šta, kada, gde, kako i zašto\nK3CI Producentski forum - ko, šta, kada, gde, kako i zašto\nProducenti iz raznih oblasti koji će se okupiti na Producentskom forumu tokom Gradić festa, od 28. do 30. avgusta u Novom Sadu, u okviru projekta K3CI, predstaviće učesnicima tokom dva dana i na deset sesija ceo proces upravljanja nekim događajem/festivalom.\nBiće ovo prilika da učesnici sa ekspertima iz raznih oblasti prođu kroz četiri osnovne faze u produkciji: inicijacija, razvoj i planiranje, realizacija i zatvaranje projekta i evaluacija.\nOrganizatori događaja, filmski producenti, menadžeri u kulturi, pozorišni producenti razgovaraće sa stručnjacima za produkciju o različitim temama vezanim za organizaciju događaja kao što su: programski i prostorni koncept, selekcija programa, hospitality, marketinški plan i kampanja, fund raising, finansije, programska i izvršna produkcija.\nBudite i vi učesnik Producentskog foruma, naučite nešto novo, razmenite iskustva i znanja, razvijte neku buduću saradnju – prijavite se do 20. avgusta na ovom linku: http://bit.ly/ProducersForum.\nDa podsetimo, tokom Producentskog foruma u Novom Sadu održava se i Gradić fest i u okviru njega i Festival uličnih svirača! U jednom delu grada koji se zove Gradić, sa veoma starim zgradama i ušuškanim ulicama, ulični izvođači donose drugačiju i posebnu atmosferu i energiju. Tokom tri dana trajanja festivala, Gradić će ponovo postati umetnički okrug na čijim će se ulicama naći muzika, filmovi, pozorište, izložbe i predstave.\nOva aktivnost je deo Interreg-IPA Programa prekogranične saradnjeMađarska-Srbija u okviru projekta K3CI, čiji je glavni cilj jačanje saradnje između savremenih kulturnih i kreativnih scena Mađarske i Srbije kroz jačanje profesionalnih kompetencija, umetničke produkcije i prenosa znanja. Partneri projekta su Cinema City i Asocijacija Kulturanova iz Novog Sada i Maszk i KEP-SZIN-HAZ iz Segedina.


Srbija i SAD partneri u daljem razvoju energetskog sektora\nBeograd, 9. februar 2022.\nPotpredsednica Vlade Republike Srbije i ministarka rudarstva i energetike Zorana Mihajlović razgovarala je danas sa odlazećim ambasadorom SAD u Srbiji Entonijem Godfrijem o razvoju energetske infrastrukture, regionalnom povezivanju, energetskoj tranziciji i unapređenju bilateralne saradnje u oblasti energetike i rudarstva.\nMihajlović i Godfri su se saglasili da dve zemlje potvrđuju opredeljenje da unapređuju političku i ekonomsku saradnju, posebno u oblasti investicija i izgradnje infrastrukture.\nPotpredsednica Vlade je navela da je sve što je urađeno u proteklih godinu dana u resornom ministarstvu pokrenulo promene u oblasti energetike i rudarstva, posebno u delu jačanja energetske bezbednosti i nezavisnosti zemlje.\nOna je izrazila nadu da će se saradnja Srbije i SAD u narednom periodu unaprediti u oblasti jačanja i modernizacije energetske infrastrukture, a računa se i na zajednički rad u procesu energetske tranzicije i borbe sa klimatskim promenama.\nMihajlović je naglasila da je opredeljenje naše zemlje da privuče najbolje svetske kompanije, sa najsavremenijim tehnologijama, uz napomenu da su američke kompanije dobrodošle.\nUradili smo mnogo, ali nas čeka još mnogo posla i nadam se unapređenju saradnje. Najvažnija stvar u energetici i rudarstvu su investicije, to je prioritet. Želimo da ostvarimo saradnju, kao što smo to uradili u prethodnom ministarstvu, posebno kada je reč o Moravskom koridoru, ukazala je potpredsednica Vlade.\nNa sastanku je bilo reči o gasnoj diverzifikaciji, regionalnom povezivanju i saradnji u oblasti jačanja energetske bezbednosti, kao i o sveukupnim odnosima Srbije i Sjedinjenih Američkih Država.\nAmbasador Godfri je zahvalio Mihajlović i njenom timu na podršci koju je imao u realizaciji brojnih projekata, i naglasio da ima mnogo stvari koje su uradili i na koje mogu biti ponosni, dodavši da je liderstvo resorne ministarke u ovoj oblasti dobro i važno za državu, bez obzira na otpore promenama koje se sprovode.\nPrema njegovim rečima, SAD će nastaviti da snažno podržavaju Srbiju u daljem razvoju energetskog sektora i u procesu dekarbonizacije energetskog miksa.\nRast srpske ekonomije je najveća promena na Zapadnom Balkanu, a najbrži način daljeg ekonomskog rasta je kroz izgradnju različitih izvora energije, kao i zajedničkog angažmana u jačanju energetske infrastrukture i partnerskog odnosa u energetskoj tranziciji i borbi sa klimatskim promenama, rekao je on.\nMihajlović je ambasadoru SAD poklonila tradicionalne srpske proizvode koje su izradile žene u okviru inicijative „Uposlimo 1.000 žena u ruralnim područjima“, koju zajedno sprovode Etno-mreža i Koordinaciono telo za rodnu ravnopravnost, na čijem je ona čelu, navodi se u saopštenju Kabineta potpredsednice Vlade i ministarke rudarstva i energetike.


Svet: Ruski general jednom izjavom uneo PANIKU U SAD: Razvili smo oružje koje vi imate samo na papiru - BalkaniYUm.TV '); } //]]>\nRuski general jednom izjavom uneo PANIKU U SAD: Razvili smo oružje koje vi imate samo na papiru\nI dok američka vojska ulaže neverovatne napore u razvoj i profiliranje aviona šeste generacije, visoki ruski zvaničnici čija zemlja još uvek nije usvojila avion pete generacije, sada javno govore o ruskom avionu šeste generacije. To su izjave koje su Amerikance digle na noge, piše "Ruska reč".\n- Radi se o izuzetnom avionu koji po svojim ukupnim letnim i taktičkim karakteristikama može biti avion ne samo pete, već i šeste generacije - izjavio je predsednik Veća Federacije za odbranu i sigurnost, general-pukovnik Viktor Bondarev govoreći o Su-57.\n- Njegova izuzetan nivo steltnosti daje osnov za dalji razvoj u svim pravcima. On predstavlja proizvod najviših tehničkih dostignuća u savremenoj vazduhoplovnoj nauci, i to ne samo u Rusiji, nego i u celom svetu - dodao je on.


Konzorcijum prevođen nemačkim Siemensom pobedio je na tenderu za projekat izgradnje kapaciteta za energiju vetra od 1 GW u Turskoj, saopštile su turske vlasti.\nKonzorcijumu koji pored Siemensa čine i dve turske kompanije, Turkerler i Kalion, poveren je projekat vredan 1,2 milijarde dolara (1,12 milijardi evra), pošto je ponudio najnižu cenu od 0,0348 dolara (0,0294 evra) po kWh.\nPobednik treba da izgradi fabriku za proizvodnju vetroturbina u Turskoj s kapacitetom od najmanje 150 jedinica od 2,3 megavata godišnje do 21 mesec nakon potpisivanja ugovora. Ukupno jedan gigavat mora biti spreman 36 meseci po dobijanju licence.\nNa tenderu su učestvovali najpoznatiji proizvođači vetrotrubina u svetu, a osam konzorcijuma je dostavilo svoje konačne ponude za ovaj projekat koji je predložen u okviru turskog sistema Oblasti obnovljivih izvora energije (YEKA).\nMinistar energetike i prirodnih resursa Turske Berat Albajrak rekao je da će to doprineti unapređenju odnosa Turske i Nemačke, koji su se pogoršali u poslednjih nekoliko mjeseci.\nPrema njegovim rečima, projekat će povećati proizvodnju energije vetra u Turskoj za 17 odsto, a zemlja će nastaviti da ulaže u lokalne resurse u regionima sa nedovoljnim snabdevanjem energije.\nViše od trećine projekta će se finansirati iz međunarodnih izvora.\nBudući kapaciteti predviđeni u okviru sistema YEKA trebalo bi da generišu 3.000 GWh električne energije godišnje, odnosno da snabdevaju oko 1.1 miliona domaćinstava. Projekat bi takođe trebalo da omogući da se izbegne emisija 1,5 miliona tona CO2 godišnje.\nTagovi: Siemens, vetroelektrane, vetroturbine, YEKA\nPočetna » Vesti » OIE » Siemens pobedio na tenderu za izgradnju kapaciteta za energiju vetra u Turskoj


Uz to, Bosna i Hercegovina je član Europske konferencije civilnog zrakoplovstva (European Civil Aviation Conference-ECAC), Zajedničkih zrakoplovnih vlasti (Joint Aviation Authorities-JAA) i Evropske agencije za sigurnost zračne plovidbe (EUROCONTROL), a ima status posmatrača u radu Agencije Evropske unije za sigurnost letenja (European Union Aviation Safety Agency - EASA).\nEASA (Agencija Evropske unije za sigurnost letenja).\nUspostavljanje regulatornog okvira, certifikacija i nadzor zrakoplovnih subjekata u BiH.\nBHDCA je opredijeljena za održavanje i unaprjeđenje sistema upravljanja kvalitetom u skladu sa međunarodnim preporukama, standardima (ICAO SARPs) i zahtjevima ISO 9001, radi osiguranja efikasnog i efektivnog korištenja resursa, identificiranja i sprječavanja rizika, razumijevanja i ispunjenja zahtjeva svih involviranih i zainteresiranih strana, kao i dostizanja ciljeva organizacije u pogledu kvaliteta poslovanja i pružanja usluga.\nBHDCA će održavati i unaprjeđivati komunikaciju između učesnika u sistemu civilnog zrakoplovstva (zrakoplovne organizacije, pojedinci, javnost, zaposleni), težiti da ostvari puno zadovoljstvo svih, uvijek imajući na umu da je primarna uloga BHDCA ostvarivanje visokog nivoa sigurnosti letenja sa ciljem zaštite životne sredine i javnog interesa.\nUključićemo sve zaposlene u razvoj organizacije, koristiti njihovo znanje i iskustvo, isticati njihov doprinos i osigurati okruženje u kojеm su zaposleni motivirani da ostvare svoj puni potencijal.\nOsiguraćemo okruženje u kom svi zaposleni stalno poboljšavaju efektivnost i efikasnost radnih procesa i našeg sistema upravljanja.\nBHDCA prati, preispituje i usmjerava aktivnosti svih organizacijskih dijelova i pojedinaca kako bi ova politika bila u potpunosti ostvarivana. U tom smislu, obaveza rukovodstva je da osigura da svi zaposleni budu potpuno upoznati sa ovom politikom, da jasno prepoznaju svoje svakodnevne zadatke, ovlaštenja i odgovornosti na ostvarivanju te politike kroz svakodnevne aktivnosti, da im osigura raspoloživost informacija i resursa i da ih maksimalno motivira za stalno postizanje postavljenih ciljeva.\nUtvrđena Politika predmet je stalnog preispitivanja od strane rukovodstva, koje je obavezno da politiku neprekidno usavršava i blagovremeno prilagođava svim nastalim promjenama u poslovnom i društvenom okruženju, kao i da tako usavršenu i prilagođenu politiku efikasno sprovodi uz pomoć sistema upravljanja kvalitetom.


History Fest Sarajevo (2. – 4. juni/lipanj 2017.) – Historiografija.hr\nHistory Fest Sarajevo (2. – 4. juni/lipanj 2017.)\n31. svibnja 2017. Leave a comment\nGodine 2017. u Sarajevu će se (po uzoru na Festival povijesti – Kliofest) održati prvi festival historije u Bosni i Hercegovini.\nGodine 2017. u Sarajevu priređujemo prvi festival historije u Bosni i Hercegovini, s ciljem da historijske teme i historijske knjige približimo široj publici. Organizatori Festa su Udruženje za modernu historiju, Historijski muzej Bosne i Hercegovine i University Press iz Sarajeva. Ovom manifestacijom, koju organiziramo pod sloganom Otvorimo povijest, želimo približiti profesionalne historičare, izdavače historiografske literature i strasne zaljubljenike u povijest i pri tome pokušati granice naše suradnje pomjeriti sa granica bivše Jugoslavije na granice moderne Evrope. Zbog toga smo se trudili da već prve godine sudionici manifestacije budu ne samo povjesničari / istoričari iz Bosne i Hercegovine i postjugoslavenskih država, nego i historičari iz Evrope (Njemačka i Francuska) iz čijeg iskustva imamo šta učiti.\nKoncept History Festa slijedi model Kliofesta: organiziramo okrugle stolove i panele, predstavljanje historiografskih knjiga i naučnih projekata, te prikazivanje filmova i debate o tome. Vjerujemo da ćemo kroz predstavljanje historiografske produkcije izdavača iz Bosne i Hercegovine, Hrvatske, Srbije i Crne Gore biti u prilici široj publici predstaviti osnovna dostignuća naših historiografija, a okruglim stolovima i panel diskusijama razmijeniti iskustva i dileme o mogućnostima daljeg razvoja historije kao nauke. Ovo je i prilika da se prezentiraju novi metodoški pristupi i ukaže na perspektive međusobne saradnje i oslobađanja povijesti teškog naslijeđa nerazumijevanja i sukoba.\nNimalo slučajno će se prvi festival historije dešavati u prostorijama Historijskog muzeja Bosne i Hercegovine – ustanove koja se bavi prikupljanjem, čuvanjem, istraživanjem, prezentacijom i promoviranjem historije i kulturno-historijskog naslijeđa Bosne i Hercegovine. Historijski muzej Bosne i Hercegovine je u svojoj sedamdesetogodišnjoj historiji propratio sve peripetije društvenih (r)evolucija i prošao niz preobražaja: od promjene naziva, do promjene strukture i lokacije. Nastao iz Muzeja revolucije Bosne i Hercegovine usmjerenog na historiju borbe protiv fašizma u Drugom svjetskom ratu i na njegovanje vrijednosti socijalističke države, Historijski muzej Bosne i Hercegovine danas opstaje zahvaljujući konceptu otvorenosti prema društvu: muzej pripada svima! Historijski muzej Bosne i Hercegovine je mjesto dijaloga, kritičkog promišljanja, suočavanja sa prošlošću, susreta različitosti – mjesto na kojem oslobađamo povijest od historijskih mitova i stereotipa i na taj način brišemo vidljive i nevidljive granice među nama.\nProgram je dostupan na linkovima:


Webinfo širi mrežu svojih prijatelja\nNama koji radimo kao tim koji stvara i održava portal Webinfo uvek je izuzetno zadovoljstvo kada možemo da se pohvalimo našim čitaocima uspešnom saradnjom. Ovoga puta, ruku saradnje prema nama pružio je portal www.novibechej.com i više nam je nego drago da možemo da kažemo da smo tu ruku i prihvatili.\nSvečana sednica štaba za vanredne situacije\nU sali za venčavanja opštinske uprave u Novom Bečeju, u sredu, 1. marta, održana je svečana sednica opštinskog štaba za vanredne situacije.\nIz ormana naših baka i deka\nU vrtiću "Leptirić", predškolska deca vaspitača Nadice Blažin, obradila su teme "Proučavanje mode kroz istoriju" i "Tradiciju naših predaka".\nProfesionalno ostvarenje mladih kao cilj opštine Novi Bečej\nU četvrtak, 23. februara, u zgradi opštine Novi Bečej, održana je konferencija za medije povodom završetka projekta "Partnerstvom do profesionalnog ostvarenja mladih" koji je opština Novi Bečej realizovala u proteklih osam meseci u saradnji sa gradom Kikinda i regionalnim centrom za društveno-ekonomski razvoj – Banat.\nBesplatne sadnice tuja za građane opštine Novi Bečej\nU okviru projekta “Zajednički do zelenog okruženja 2“ koji se finasira sredstvima NIS-a, Omladinski klub Novog Bečeja objavio je kviz u okviru kog učesnici treba da pokažu elementarno znanje iz oblasti biodiverziteta, očuvanja i zaštite životne sredine.\nTradicionalni zimski susret članova Zavičajnog kluba Novobečejaca i Vranjevčana održan je u subotu 18. februara u Muzeju „Glavaševa kuća“ u Novom Bečeju.\nDomovi za stare širom Vojvodine dobili nova sanitetska vozila\nKljučeve novih sanitetskih vozila, za čiju nabavku je Ministarstvo za rad, zapošljavanje, boračka i socijalna pitanja izdvojilo skoro 31,5 miliona dinara, dobili su Dom za stare i penzionere Apatin, gerontološki centri u Bačkoj Palanci, Kikindi, Pančevu, Somboru i Subotici i Dom za smeštaj duševno obolelih lica "Sveti Vasilije Ostroški Čudotvorac" u Novom Bečeju.\nOsnovana Komisija za sprečavanje šumske štete\nU opštini Novi Bečej nedavno je osnovana Komisija za sprečavanje šumske štete koja broji četiri člana, a u saradnji sa policijskom službom, kao i Centrom za socijalni rad, ima za cilj da spreči nelegalno sečenje šuma na teritoriji cele opštine.\nMilijarda ustala i u Novom Bečeju\nU novobečejskom parku, u utorak 14. februara, održana je akcija “Ostavi poruku podrške ženama žrtvama nasilja” u okviru kampanje “Jedna milijarda ustaje”.\nStrana 77 od 81


Usvojeni nacrti zakona o osnovnom, te o srednjem odgoju i obrazovanju TK – Radio Feral\nVlada Tuzlanskog kantona usvojila je Nacrt zakona o izmjenama i dopunama Zakona o osnovnom odgoju i obrazovanju ovog kantona.\nSekretar ministarstva obrazovanja i nauke TK Arnela Topuzović izjavila je na konferenciji za medije nakon sjednice kantonalne vlade da su se izmjenama ovog zakonskog rješenja nastojali popraviti uslovi obrazovanja za učenike.\nNavodi da je jedna od novina u nacrtu zakona osiguranje sufinansiranja prijevoza za učenike koji imaju prebivalište na udaljenosti većoj od dva kilometra od škole, podsjetivši da je dosadašnjim zakonskim rješenjem sufinansiranje bilo osigurano za učenike koji imaju prebivalište na udaljenosti većoj od četiri kilometra.\nU pojmovnik zakona je uvedena kategorija saradnika, koji pružaju pomoć u komunikacijskoj i socijalnoj uključenosti učenika u odgojno-obrazovni proces, tehničku pomoć u kretanju i obavljanju higijenskih potreba učenika.\nTakođer je uvedena kategorija stručnih saradnika za obavljanje specifičnih poslova i oblika rada za djecu s posebnim obrazovnim potrebama.\nUsvojen je i Nacrt zakona o izmjenama i dopunama Zakona o srednjem obrazovanju i odgoju, iz sličnih razloga kao i o osnovnom odgoju i obrazovanju.\nIzmjenama ovog zakona predviđeno je uvođenje pravnih pretpostavki za organizovanje novog tipa gimnazije, gimnazije informacionih tehnologija, kao i uvođenje mogućnosti za stipendiranje učenika srednjih škola za deficitarna zanimanja, koje za cilj ima podsticanje učenika za upis srednjih škola i zanimanja koja su potrebna tržištu rada.\n← Za vikend temperature do 19 stepeni, naredne sedmice promjenjivo vrijeme praćeno kišom\nLulić odbio Prosinečkog, definitivno više neće igrati za BiH →


source.ba | Centar za životnu sredinu traži ostavku Petra Đokića\n-Đokić je nakon sjednice izjavio da se koncesije u RS dodjeljuju na bazi realnih procjena te da 'ako se sve dosljedno poštuje ne bi trebalo da bude problema', iako svakodnevno svjedočimo raskopanim koritima rijeka, uništenom biodiverzitetu, te posječenoj šumi zbog gradnje i rada malih hidroelektrana. Iz ove organizacije navode da je ministar Đokić i zbog brojnih afera i istraga pokazao da je nekompetentan da bude na poziciji ministra energetike RS - tvrdi se u saopćenju iz Centra za životnu sredinu.\n-Često se mijenjaju projekti, inspekcijski nadzor je sporadičan i fingiran, dok su sankcije minimalne. Ovo su sve razlozi zbog kojih bi ministar Đokić trebao da podnese ostavku, kao i zbog činjenice da je kao ministar prednost davao prljavim i štetnim projektima termoelektrana i hidroelektrana dok su solarna, vjetro i građanska energija zanemarene. Zbog toga društvo trpi i ekonomsku štetu koju plaćaju svi potrošači električne energije kroz naknadu za obnovljive izvore energije. Iz te naknade se daju podsticaji za MHE što u Republici Srpskoj godišnje iznosi u prosjeku 10 miliona KM sa tendencijom rasta - istakao je Viktor Bjelić, potpredsjednik Centra za životnu sredinu.\n-Ponadali smo se da će proglasiti moratorijum na MHE, ali očigledno je to bilo previše za očekivati od naših zastupnika. Mi ćemo naše rijeke i dalje da branimo dok god ne dobijemo adekvatnu reakciju nadležnih organa i donosilaca odluka u RS koji će podržati svoj narod, a ne pojedince koji se bogate na naš račun - istakli su iz Udruženja građanja “Bjelava”.\n-Iako su predloženi zaključci u NSRS bili labaviji od onih koji su nedavno usvojeni u Parlamentu Federacije BiH, jasno je da poslanici svoj legitimitet ne zasnivaju na zastupanju javnog, već partijskog interesa. Politička prepucavanja i partijska takmičenja neće pomoći da se zaštite vodni resursi od uništavanja. Centar za životnu sredinu se kroz rad Koalicije za zaštitu rijeka BiH zalaže za hitno ukidanje podsticaja za MHE te uvođenje moratorijuma na njihovu izgradnju. Apelujemo na narodne poslanike da samostalno pokrenu diskusiju i dođu do konsenzusa sa ciljem da se zaustavi dalja gradnja MHE i destrukcija najvećeg javnog interesa i prirodnog dobra svih građana - poručuju iz Centra za životnu sredinu.


Neće biti raspisan treći poziv za prodaju Metanola – TV Kikinda\nZa Metanolsko-sirćetni kompleks u Kikindi neće biti objavljen treći poziv za privatizaciju. Kako je istakla premijerka Ana Brnabić u tom slučaju Metanol bi bio ponuđen za svega 30 odsto procenjene vrednosti što bi značilo da se prodaje daleko ispod prave cene za takav kompleks.\nDržava je već objavila dva tendera za pronalazak strateškog partnera za MSK, ali zainteresnovanih kupaca nije bilo. Na tenderu iz decembra 2017. godine dokumentaciju je otkupio jedan kiparski holding, ali nije dostavio obavezujuću ponudu. Početna cena za prodaju 100 odsto kapitala MSK-a tada je bila 38,5 miliona evra, što je iznosilo 100 odsto procenjene vrednosti. Pre godinu, Ministarstvo privrede je objavilo da se ni na drugi tender nije niko javio, iako je početna cena bila 24,4 miliona evra, što je 50 odsto ukupne procenjene vrednosti. Premijerka Brnabić je navela da Metanol više nije teret za državu, da pokriva svoje izdatke i troškove i da stabilno posluje tako da neće biti objavljen treći poziv za privatizaciju.\nMetanol i sirćetna kiselina su traženi tako da se izveze 98 odsto proizvodnje što je slučaj i u prvih pola godine kada je izvezeno sirćetne kiseline u vrednosti od 16 miliona evra i metanola u vrednosti od 10,5 miliona evra .U Metanolsko-sirćetnom kompleksu trenutno ima 530 zaposlenih.Osim fabrike u Kikindi u vlasništvu ove firme je i MSK sa sedištem u Baru u Crnoj Gori gde se nalazi i terminal za pretovar sirćetne kiseline iz železničkih cisterni u brodove. Proizvodnja u kikindskom kompleksu je počela davne 1987. godine, ali od tada do danas više puta je prekidana zbog visoke cene gasa kao osnovnog energenta.\n← U prvih pola godine smanjen broj nezaposlenih i povećane plate Indijanski-apaluza…na livadama Padeja →


PODGORICA – Ovogodišnja turistička sezona ne može se porediti ni s jednom sezonom do sad ni kod nas ni u svijetu, a najmanji pomak i ostvareni promet u ovim uslovima je uspijeh, izjavila je direktorka Nacionalne turističke organizacije Crne Gore Željka Radak-Kukavičić.\nOna je za podgoričku Pobjedu rekla da odgovornim pristupom i pozitivnim stavom mora da se izvuče maksimum iz postojeće situacije.\nPrema njenim riječima, nedavno otvaranje granica prema Rusiji doprinijeće oporavku crnogorskog turizma i donekle ublažiti posljedice pandemije korona virusa.\n“Svako otvaranje granica je šansa. To važi za sva tržišta. Očekujemo da se kod nas, ali i u svim zemljama, epidemiološka situacija poboljša, što će usloviti i intenzivnija turistička kretanja“, istakla je Radak-Kukavičićeva.\nOna je navela da su, prema informacijama hotelsko-turističke privrede, najave turoperatora da bi od 15. avgusta mogli poletjeti prvi avioni na linijama sa Rusijom i da će letjeti do kraja oktobra, čak i dio novembra.\n“Imajući u vidu da su ruski turisti u prethodnoj godini imali učešće od preko 15 odsto u ukupnoj strukturi inostranih turista i oko 24 odsto kada su u pitanju ostvarena noćenja, vjerujemo da će otvaranje ka ovom strateški važnom tržištu doprinijeti oporavku crnogorskog turizma i ublažiti posljedice“, rekla je Radak- Kukavičićeva.\nTržišta Ukrajine i Belorusije, napominje Radak-Kukavičić, imaju sve značajniji udio u turističkom prometu Crne Gore.\n“Stoga raduju najave turoperatora sa pomenutih tržišta. Prvi avion iz Bjelorusije na aerodrom Tivat sletio je 10. jula, a iz Ukrajine 4. jula, a do sredine oktobra su potvrđeni svakodnevni letovi kojim bi trebalo da stigne 20.000, odnosno 30.000 gostiju iz te dvije zemlje“, navela je direktorka Nacionalne turističke organizacije Crne Gore. Tanjug\nTagovi: crna gorapromet u turizmu\nZa sedam meseci bez posla u Crnoj Gori ostalo 7.628 osoba


Srbija prihvata evropsku regulativu u energetici, slabo je sprovodi | EurActiv Serbia\nSrbija prihvata evropsku regulativu u energetici, slabo je sprovodi\nRead time : 5 m, 19 s\nSrbija nije loše ocenjena po prenosu evropske regulative u domaći pravni sistem u oblasti energetike, ali taj proces ne prati njena primena u praksi, rekao je direktor Sekretarijata Energetske zajednice Janez Kopač. On je podnoseći redovni godišnji izveštaj o napretku Srbije u oblasti energetike pred poslanicima nadležnog skupštinskog odbora rekao da je Srbija najslabije napredovala u oblastima gasa i klimatskih promena a većih primedbi nema jedino kod energetske efikasnosti. Ministar energetike istovremeno je rekao da je Srbija dobila pozitivno mišljenje za gradnju gasovoda koji je deo Turskog toka ali uz dodatne uslove.\n"EZ protiv Srbije vodi devet prekršajnih postupaka, a jedan od njih je zbog toga što nije na vreme razdvojen budući operater gasa iz Srbijagasa, preduzeće Transportgas", rekao je Kopač 7. februara u Beogradu.\nDodao je da se nada da će se taj proces okončati do 1. oktobra, između ostalog i zbog toga što je uslov za otvaranje poglavlja 15 o energetici u procesu pristupanja Srbije EU.\nKopač je rekao i da je započet prekršajni postupak zbog toga što se na priključku za gas kod Horgoša ne dozvoljava pristup drugim distributerima tog energenta.\nOn je rekao da Sekretarijat ima primedbe i na sertifikaciju Elektromreže Srbije (EMS) i Jugorosgasa, ali da se direktiva o zalihama nafte primenjuje i da su sada zalihe dovoljne za 19 dana a do 2023. moraju da se povećaju na 61 dan.\nSrbija, prema njegovim rečima, ima problema i u dostizanju cilja da energija iz obnovljivih izvora dostigne 27% ukupne potrošnje u 2020, pa je "pitanje kako će dostići Evropu koja planira da 2050. godine 100% energije koristi iz obnovljivih izvora".\nKopač je istakao da se u svetu otvara proces dekarbonizacije, odnosno izbacivanja iz upotrebe uglja i svih fosilnih goriva u proizvodnji struje u termoelektranama i njihovo gašenje, "što planira i Srbija, ali da sporo ide u tom pravcu".\nOn je predložio da se izmeni Zakon o energetici i omogući da na aukcijama izabrani investitori grade kapacitete na bazi obnovljivih izvora energije.\n"Srbija je za tri godine, od 2015. do 2017, za subvencije rudnicima potrošila 100 miliona evra, odnosno više nego što je uložila u obnovljive izvore energije", rekao je direktor Sekretarijata EZ.\nOn je rekao da, kada bi se tom izdatku dodao i trošak za emisiju ugljen-dioksida (CO2) iz elektrana, što se u EU plaća, u Srbiji bi, da je njena članica, to povećalo cenu struje za 29% jer elektrane emituju 24 miliona tona CO2.\nKopač je rekao da bi trebalo deregulisati cene struje i zaštititi socijalno ugrožene potrošače.\nVećih primedbi nije bilo jedino, kako je rekao Kopač, na proces sprovođenja energetske efikasnosti.\nMinistar rudarstva i energetike Srbije Aleksandar Antić rekao je da je "saradnja sa EZ na bazi međusobnog uvažavanja i poštovanja interesa, a da su rezultati takvih odnosa balansirana rešenja".\n"Ne treba uznemiravati građane, struja neće poskupeti, niti Srbija pravi prekršaj jer nije članica EU", rekao je Antić i pojasnio da "rast cena struje prati troškove proizvodnje, uz uvažavanje socijalno-ekonomske situacije".\nOn je rekao da se traže rešenja za sertifikaciju EMS i Jugorosgasa, a da će se procenat učešća električne energije iz obnovljivih izvora u ukupnoj potrošnji povećati kada se puste u rad kapaciteti od oko 500 megavata.\nZaostajanje u dostizanju cilja da ukupna proizvodnja i potrošnja struje iz obnovljivih izvora dostigne 27%, kako je rekao, posledica je aktiviranja industrijskih kapaciteta i povećanja potrošnje struje za 16%, "što je pokvarilo tu matematiku".\nAntić je istakao da se planira "aukcijski model" gradnje kapaciteta na obnovljivim izvorima i da se analizira jer je do sada malo korišćen i ne primenjuju ga ni sve zemlje EU.\n"Nemačka je kapacitete za 103.618 megavata struje izgradila na osnovu fid-in tarifa (podsticajne otkupne cene kako bi se stimulisali investitori za gradnju kapaciteta na bazi obnovljivih izvora), i tek sada prelazi na aukcije", rekao je Antić.\nAntić je pitao prvog čoveka EZ šta bi Srbija radila ako aukcija ne bi uspela, da li bi morala da kupuje struju od onih koji su gradili kapacitete po principu fid-in tarifa, a sada od Srbije traže da napusti taj model gradnje kapaciteta na obnovljivim izvorima.\nAntić: Srbija dobila pozitivno mišljenje za gradnju dela Turskog toka\nMinistar energetike rekao je i da je Sekretarijat EZ dao pozitivno mišljenje za izgradnju magistralnog gasovoda kao dela Turskog toka kroz Srbiju i da će gradnja početi u aprilu.\nOn je novinarima u Skupštini Srbije rekao da je "Sekretarijat vrhunsko, profesionalno i nezavisno telo EZ koje ne učestvuje u političkim kalkulacijama".\nSrpsko-ruska firma Gastrans dobila je pozitivno mišljenje Agencije za energetiku Srbije (AERS) o gradnji magistralnog gasovoda kao dela Turskog toka kroz Srbiju sa zahtevom za izuzeće od Trećeg energetskog paketa, odnosno od pristupa konkurencije, što znači da se njime ne isporučuje samo ruski gas, za šta je Agencija zatražila i mišljenje EZ.\nSekretarijat EZ je 1. februara dao mišljenje da će gasovod povećati sigurnost snabdevanja gasom, ali je postavila dodatne uslove na 35 strana, među kojima se traži da se omogući da kapacitet gasovoda, koji će kroz Srbiju od granice sa Bugarskom do granice sa Mađarskom graditi Srbijagas i ruski Gasprom, koriste i drugi snabdevači, čime bi se obezbedila konkurencija.\n"Sekretarijat je dao pozitivno mišljenje na zahtev AERS uz određene uslove za unapređenje konkurencije", rekao je Antić.\nDodao je da je to uobičajena procedura za svaki projekat i da je Sekretarijat EZ i za Transjadranski gasovod (TAP) koji iz Azerbejdžana doprema gas preko Grčke i Albanije, dobio više dodatnih uslova.\nOn je rekao da će AERS uzeti u obzir tražene uslove i doneti konačno mišljenje o gradnji magistralnog gasovoda.\nNajavio je početrak gradnje gasovoda za april i završetak u decembru.\nDirektor Sekretarijata EZ Janez Kopač rekao je da dodatni uslovi za gradnju gasovoda podrazumevaju da se gas prodaje na aukciji i da se pristup gasovodu u određenim procentima omogući na srpko-bugarskoj granici, na srpsko-mađarskoj granici i na još tri mesta unutar Srbije.\n"Mislim da to nisu preterani zahtevi koji bi ugrozili gradnju gasovoda kroz Srbiju", rekao je Kopač.\nIstakao je da je Srbija već mogla da odobri pristup i drugim distributerima gasa na mađarsko-srpskoj granici kod Horgoša jer ima zainteresovanih koji bi isporučivali taj energent iz Norveške i Holandije.\nDirektor Srbijagasa Dušan Bajatović rekao je da će se "projekat magistralnog gasovoda desiti".\n"Srbija je spremna za gradnju gasovoda, obezbeđeno je prvih 300 miliona evra, a ostatak neophodnog novca će se obezbediti projektnim finansiranjem", rekao je Bajatović.\nMagistralni gasovod bi bio dugačak 403 kilometra i u Srbiju bi iz Bugarske ulazio kod Zaječara, a u Mađarsku izlazio kod Horgoša. Prve procene govore da bi izgradnja koštala oko 1,4 milijarde evra.\nVučić: Turski tok će se isplatiti za 10 do 12 godina\nPutin kaže da Rusija ima brod da završi Severni tok 2\nUkrajina utvrdila tarife za tranzit ruskog gasa do Evrope\nSrbija dobila Katastar rudarskog otpada uz pomoć Evropske unije\nCenzus - zamazivanje očiju umesto suštinske promene izbornog sistema\nEU projekat za energetsko označavanje i eko dizajn proizvoda\nRCC u potpunosti posvećen regionalnoj saradnji\nEfikasne usluge za 97.000 privrednika u 18 gradova i opština\nReciklirana plastika skuplja od nove\nEvropski MIT želi da ubrza inovacije i podstakne kreativnost\nEmili O'Rejli ponovo evropska ombudsmanka\nTramp treći američki predsednik opozvan u Predstavničkom domu\nProširenje EU ponovo u fokusu Unije i jedan od prioriteta hrvatskog predsedavanja\nJ. Joksimović: SzS obmanjuje evropsku javnost u pogledu EI Srbije\nBrnabić: Nova Evropska komisija daje razloga za optimizam\nRusija i Ukrajina postigle načelni sporazum o tranzita gasa


KS: Uputstva roditeljima za upis djece u prvi razred osnovne škole – Haber.ba\n– Ministarstvo za obrazovanje, nauku i mlade Kantona Sarajevo obavještava sve roditelje koji planiraju upisati djecu u prvi razred osnovne škole, da će se upis djece za školsku 2020/2021. godinu vršiti u periodu od prvog do 30. aprila 2020. godine i to putem poziva koji će osnovne škole u Kantonu Sarajevo objaviti na svojim internet stranicama sa potrebnim informacijama vezanim za upis, prenosi Anadolu Agency (AA).\nKako je saopćeno iz ovog ministarstva, u izuzetnim opravdanim slučajevima, upis će se obaviti i u augustu tekuće godine.\n„S ciljem zaštite vašeg zdravlja i zdravlja vaše djece te kako bi spriječili širenje zarazne bolesti uzrokovane koronavirusom, prijavljivanje djece će se vršiti elektronskim putem, dostavljanjem popunjenog prijavnog obrasca na e-mail škole ili putem pošte na adresu željene škole“, poručili su iz ministarstva.\nOvim putem ministarstvo poziva sve roditelje da blagovremeno izvrše ovu zakonsku obavezu kako bi škole imale dovoljno vremena da se kvalitetno pripreme za prijem prvačića i početak nove školske godine, za koju se nada da će početi u normalnim uvjetima i okolnostima.\nKako navode iz ministarstva, u prvi razred školske 2020/2021. godine će se upisati djeca koja do prvog marta 2020. godine imaju navršenih pet i po godina života.\nŠkola može omogućiti upis i djetetu mlađem od navedene starosne dobi za početak obaveznog odgoja i obrazovanja, uz pisani zahtjev roditelja/staratelja djeteta i ako škola, nakon što razmotri preporuke Komisije za upis učenika u prvi razred, bude sigurna da je to u najboljem interesu djeteta.\nUpis djeteta mlađeg od utvrđene starosne dobi može se izvršiti samo ako dijete do kraja kalendarske godine puni šest godina života\nTeme:izdvojeno, osnovna škola, poziv, prvi razred, roditelji, Sarajevo


DIREKCIJA ZA IZGRADNJU GRADA - Gradjevinarstvo.rs\n0230 402 010\n0230 439 276\nPošaljite e-mail za DIREKCIJA ZA IZGRADNJU GRADA\nKategorije za DIREKCIJA ZA IZGRADNJU GRADA\nVesti vezane za DIREKCIJA ZA IZGRADNJU GRADA\nInfrastrukturno opremanje agroindustrijske zone u Kikindi u Bloku 41 i 43 počelo je 24. novembra i zahvaljujući povoljnim vremenskim uslovima radilo se čitavog decembra. U januaru je bilo prekida, ali izgradnja fekalne kanalizacije u zoni teče po pl...\nU planu „Direkcije za izgradnju grada“ tokom ove građevinske sezone je izgradnja kružnog toka na raskrsnici koja razdvaja put za Iđoš i put za centar Kikinde. Kružni tok služiće da razdvoji lokalni deo od državnog dela puta M-24. Planirana je i izgr...\nKako su nekada izgledale zgrade u Kikindi (video)\nU Istorijskom arhivu Kikinda otvorena je izložba "Stambeno-poslovne zgrade u Kikindi s kraj 19. i početak 20. veka", autorke Jasmine Latinović. Postavku čine panoi na kojima su predstavljene stare fotografije, nacrti i planovi najznačajnijih zgrada ...\nKikinda: U planu vetrozaštitni pojas\nU toku je raspisivanje javnih nabavki za radove koji će u kikindskoj opštini biti realizovani tokom građevinske sezone, najavio je član Opštinskog veća Milivoj Linjački. Za resor komunalne infrastrukture u ovoj godini predviđeno je 540 miliona dinara\nUsporeno uređenje agro zone u Kikindi (video)\nIako u više navrata najavljivano, kompletno uređenje i infrastrukturno opremanje agro-industrijske zone u Kikindi znatno je usporeno usled nedostatka sredstava. U budžetu Javnog preduzeća "Direkcija za izgradnju grada" za ove namene planirano je 20 ...\nZa rekonstrukciju tribina na stadionu FK ŽAK, opština Kikinda je preko JP Direkcija za izgradnju grada izdvojila 1,9 miliona dinara, a radovi se realizuju etapno. Za većinu kulturnih institucija, sportskih objekata na teritoriji Opštine Kikinda neop...\nKikinda: Kvalitetna pijaća voda za sva domaćinstva\nPočela je rekonstrukcija vodovodne mreže u Ulici braće Subotički od Ulice Mihajla Pupina do Radničke. Na ovom gradilištu biće urađeno 926 metara vodovoda, a dok kraja leta vodovodna mreža menjaće se na još četiri gradilišta\nZa obnovu bolnice u Kikindi 15 miliona dinara iz opštinske kase\nZa Opštu bolnicu u Kikindi iz opštinskog budžeta će u ovoj godini biti izdvojeno 15 miliona dinara, što je najveća suma izdvojena u proteklih nekoliko godina. Zamenik predsednika opštine Miloš Latinović naglasio je da usluge bolnice ne traže samo ži...\nU pravoslavnom hramu Svetog Nikole u Kikindi u toku je adaptacija unutrašnjosti. Radovi započeti pre četiri meseca u završnoj su fazi, a za uređenje će biti izdvojeno 1,2 miliona dnara\nZa uređenje i krečenje fasade Narodne biblioteke "Jovan Popović" u Kikindi biće utrošeno 3,8 miliona dinara. Do sada je u rekonstrukciju biblioteke uloženo 15 miliona dinara\nKikinda otkupljuje zemljište za sportsku salu\nU uređenje zgrade u kojoj se nalaze Gimnazija "Dušan Vasiljev" i Ekonomsko-trgovinska škola iz budžeta lokalne samouprave, a preko JP Direkcije za izgradnju Kikinde uložena su dva miliona dinara


Makedonsko tužilaštvo traži snimke s crnogorske granice - Svet - Dnevni list Danas\nPočetna » Svet » Makedonsko tužilaštvo traži snimke s crnogorske granice\nMakedonsko tužilaštvo traži snimke s crnogorske granice\nMakedonsko tužilaštvo za organizovani kriminal od Crne Gore će tražiti snimke s graničnih prelaza koje je osuđeni bivši makedonski premijer koristio za bekstvo u Mađarsku, objavila je danas Televizija Telma.\n0Piše: FoNet 19. novembra 2018. 19.22\nTo je rekla novopostavljena tužiteljka za organizovani krminial Vilma Ruskoska, pošto je preuzela rukovođenje tim odeljenjem državnog tužilaštva. U tužilaštvu kažu da su izdali naredbu policiji da intenzivno radi na otkrivanju ljudi koji su pomogli bekstvo bivšeg premijera koji je osuđen na dvogodišnju zavorsku kaznu i protiv koga se vode još četitri sudska postupka.\nMakedonsko ministarstvo pravde priprema dokumente za zahtev za isporučivanje Gruevskog iz Mađarske, koji će se, pošto dve zemlje nemaju bilaterani sporazum o ekstradiciji, praviti na osnovu međudržavnog dogovora za pravnu pomoć potpisanog u vreme bivše Jugoslavije preko evropskih konvencija za ekstradiciju.\nIz Ministarstva spoljnih poslova saopšteno je da je državni sekretar Viktor Dimovski predao protestnu notu ambasadoru Mađarske u Skoplju Laslu Duksu povodom informacija o bekstvu Gruevskog i učešću mađarskih diplomata. Makedonska strana izražava nadu da će Mađarska postupiti u duhu dobrih bilateralnih odnosa, kao evropskih vrednosti i principa vladavine prava, kaže se u saopštenju.\nCrna Gora, granicni prelaz, makedonija, MađarskaSkopje\nGrahovac: Crnogorske službe morale su da spreče bekstvo Gruevskog preko CG